Pinyruodh Nyasaye Noting’o Nying Nyasaye Malo | Pinyruodh Nyasaye\nJehova Noting’o Nyinge Malo\nJotich Nyasaye miyo nyinge duong’\n1, 2. Ere kaka Muma mar New World Translation ting’o nying Nyasaye malo?\nE HIGA mar 1947 Desemba, tarik 2, grup moro matin mar owete mowir ma ne ni Bethel ma Brooklyn, New York ne ochako timo tich moro maduong’ ahinya. Chieng’no ne en Tich Ariyo, kendo piny ne bet mormor nikech chieng’ ne osetuch. Tijno ne dwaro kinda kod thuolo mang’eny ahinya, kata kamano, higni moko 12 ma ne oluwo, tijno koro ne dhi ka rumo. Gikone, chieng’ Jumapil, tarik 13, dwe mar Mach e higa mar 1960, ne gitieko tich maduong’ ma ne gitimono, ma ne en tij loko Muma. Dweche moko adek bang’e, ma ne en tarik 18 dwe mar Jun, 1960, Owadwa Nathan Knorr ne olando Muma mar New World Translation of the Holy Scriptures e chokruok maduong’ ma ne otim Manchester, e piny England, to mano ne omiyo owete obedo mamor ahinya. Owadwa Knorr ne onyiso mor ma owete ne nigo odiechieng’no ka ne owacho kama: ‘Kawuono en odiechieng mor maduong’ ahinya ne Joneno mag Jehova e piny ngima!’ Gima duong’ moloyo ma ne nitie e loko manyienno en ni lokono notiyo gi nying’ Nyasaye ding’eny. Mano ne omedo ji mor mathoth.\nMuma mar New World Translation of the Christian Greek Scriptures ne ogol e higa mar 1950 e Theocracy’s Increase Assembly (Koracham: Yankee Stadium, New York City; Korachwich: Ghana)\n2 Loko mang’eny mag Muma ok ti gi nying Nyasaye. Kata kamano, Jotich Jehova mowir ochung’ kar tiendgi mondo kik giluw wuond ma Jachien tiyogo mondo nying Nyasaye olal chuth. Weche motelo e Muma mar New World Translation ne owacho kama: “Achiel kuom gik makende e Mumani en ni oduoko nying Nyasaye kuonde monego obedie.” Kuom adier, Muma mar New World Translation tiyo gi nying Nyasaye nyadi 7,000 gi wiye. Mano kaka Mumano oseting’o nying Jehova malo!\n3. (a) Ang’o ma owetewa ne ofwenyo e wi tiend nying Nyasaye? (b) Ere kaka onego wawinj tiend weche ma ni e Wuok 3:13, 14? (Ne sanduk ma wiye wacho ni, “ Tiend Nying Nyasaye.”)\n3 Higni moko machien, Jopuonjre mag Muma nong’eyo ni tiend nying Nyasaye en “An ng’ama an.” (Wuok 3:14, King James Version) E wi mano, The Watch Tower ma Januar 1, 1926 nowacho kama: “Nying Nyasaye ma en Jehova nyiso ni osebetie kuom ndalo duto, . . . oonge gi chakruok kata giko.” Kata kamano, gi e kinde ma ne joloko mag New World Translation chako tijgi mar loko, noyudo ka Jehova ne osekonyo joge mondo gifweny ni nyinge ok nyis mana ni en Nyasaye ma osebetie kuom ndalo duto, to gima duong’ ma nyingeno nyiso en ni en Nyasaye ma miyo dwaro mare timore. Ne gipuonjore ni tiend nying Jehova en ni “Omiyo Gima Odwaro Timore.” Kuom adier, Jehova e ma ne omiyo polo gi piny obetie kaachiel gi gik ma ni e igi, kendo pod odhi nyime neno ni gima odwaro otimore. To kare ang’o momiyo dwarore ni oting’ nying Nyasaye malo, to ere kaka wanyalo konyo e timo mano?\nKeto Nying Nyasaye Obed Maler\n4, 5. (a) Sama walamo mondo ‘nying Nyasaye obed maler,’ en ang’o ma wakwayo? (b) Ere kaka ibiro ket nying Nyasaye obed maler, to mano biro timore karang’o?\n4 Jehova dwaro ni nyinge oting’ malo. Kuom adier, dwache maduong’ en keto nyinge obed maler. Mano e momiyo e lamo ma ne Yesu opuonjo jolupne, ne ochako gi kwayo ma wacho ni, “Nyingi mondo obed maler.” (Mat. 6:9) Sama walamo mondo nying Nyasaye obed maler, en ang’o ma wakwayo?\n5 Mana kaka ne wapuonjore e Sula Mokwongo e bugni, kwayo mar Yesu ma wacho ni “Nyingi mondo obed maler” en achiel kuom gik moko adek motudore gi dwaro mar Nyasaye e lamono. Ariyo mamoko gin: “Pinyruodhi mondo obi,” gi “dwaroni mondo otimre.” (Mat. 6:10) Omiyo, mana kaka wakwayo Jehova mondo omi Pinyruodhe obi kendo dwaro mare otimre, e kaka wakwaye bende mondo okaw okang’ mar keto nyinge obed maler. Tiende ni wakwayo Jehova mondo ogol wich-kuot duto ma nyinge oseyudo chakre ng’anjo ma notimore e puodho mar Eden. Ere kaka Jehova biro dwoko lamono? Owacho kama: ‘Anami nyinga maduong’ obed nying maler, nying ma ogendni oseketho.’ (Eze. 36:23; 38:23) Chieng’ ma Har–Magedon biro chopo, Jehova biro miyo nyinge obed maler e nyim chuechne duto.\n6. Ere kaka wanyalo konyo e keto nying Nyasaye obed maler?\n6 Higni duto mosekalo, Jehova oseyie ne jotichne timo migepe moko ma konyo e miyo nyinge obed maler. Ok ni wanyalo miyo nying Nyasaye obed maler moloyo kaka osebedo koler, ooyo. Nyinge ler chuth. To kare wan wamiyo nyinge bedo maler e yo mane? Janabi Isaya nowacho kama: ‘Jehova mar ogend lweny kende e ma uwal.’ Bende, Jehova ne owacho e wi joge niya: ‘Ginimi nyinga bedo nying mowal,’ kendo ‘giniluor Nyasach Israel.’ (Isa. 8:13; 29:23) Kuom mano, wamiyo nying Nyasaye bedo maler kuom walo nyingno kata nene kaka nying makende ma ok nyal pim gi nying moro amora machielo, chiwo luor ne gima nyingeno ochung’ne, kod konyo jomamoko mondo one nyingno kaka nying maler. Wanyiso ni wamiyo nying Jehova duong’ kod luor matut ka wayie mondo Jehova obednwa Jaloch, kendo waluwo chikene gi chunywa duto.—Nge. 3:1; Fwe. 4:11.\nJehova Noiko Jotichne Mondo Giland Nyinge Kendo Giting’ Nyingno Malo\n7, 8. (a) Ang’o momiyo kinde malach nokalo ka pok Jokristo madier ochako luongore gi nying Nyasaye? (b) Ang’o ma koro wadwaro nono?\n7 Chakre higni mag 1870, jotich Nyasaye osebedo ka tiyo gi nying Nyasaye e buge mopogore opogore. Kuom ranyisi, Zion’s Watch Tower ma Agost 1879 kod Songs of the Bride ma ne en bug wer ma ne ogo e higa achiel achielno, ne otiyo gi nying Jehova. Kata kamano, nenore ni ka pok Jehova ne oyie ne jotichne luongore gi nyinge, ne okwongo okonyogi mosmos mondo ging’e gik ma ne dwarore kuom joma luongore gi nyingno. Ere kaka Jehova ne oiko Jopuonjre mag Muma mondo gibed joma owinjore luongore gi nyinge?\n8 Ka wadok chien matin e giko higni mag 1800 ka dhi nyaka e chak higni mag 1900, waneno kaka Jehova ne okonyo jotichne mondo ging’e e yo malong’o adiera madongo motudore gi keto nyinge obed maler. We wane ane adiera moko adek.\n9, 10. (a) Ang’o momiyo gaset mar Watch Tower chon ne jiwo ahinya yie kuom Yesu? (b) Ang’o ma notimore chakre higa mar 1919 ka dhi nyime, to mano osekelo ber mage? (Ne sanduk ma wiye wacho ni, “ Kaka Ohinga mar Jarito Osebedo ka Ting’o Nying Jehova Malo.”)\n9 Mokwongo, jotich Jehova ne oduogo ong’eyo e yo maber chuth gimomiyo nying Nyasaye duong’. Jopuonjre mag Muma mokwongo okwongo ne neno ni misango ma Yesu nochiwo e ma ne en puonj maduong’ moloyo. Mano e momiyo Watch Tower ne ohero wuoyo e wi Yesu ahinya. Kuom ranyisi, gasede ma ne ogo e higa mokwongo, nying Yesu ne ng’enyie moloyo mar Jehova nyadipar. The Watchtower ma Mach 15, 1976 ne owuoyo e wi higni ma Jopuonjre mag Muma e ka nochako betie, kowacho ni jopuonjrego ne miyo Yesu “duong’ mokalo mowinjore omiye.” Mosmos, Jehova ne okonyogi mondo gine e yo maler kaka Muma miyo nying Nyasaye duong’ moloyo. Jopuonjre mag Muma ne okawo wachno nade? The Watchtower achiel achielno nowacho ni chakre higa mar 1919 ka dhi nyime, jopuonjrego “ne ochako miyo Jehova ma e Wuon Mesia duong’ momedore.” Kuom ranyisi, gasede mang’eny mag The Watch Tower ma ne ogo e higni ma noluwo 1919 notiyo gi nying Nyasaye mokalo nyadi 6,500!\n10 Owetewa ne onyiso ni gihero nying Jehova kuom miyo nyingno duong’ mowinjore. Mana kaka Musa notimo, gin be ne gichako ‘hulo nying Jehova.’ (Rap. 32:3; Zab. 34:3) Jehova ne oneno hera ma ne giherogo nyinge, kendo mano ne omiyo okechogi, mana kaka Muma wacho ni otimoga sama ng’ato ohero nyinge.—Zab. 119:132; Hib. 6:10.\n11, 12. (a) Gin lokruoge mage ma ne ochako nenore e bugewa higni manok bang’ 1919? (b) Ang’o ma Jehova ne dwaro ni jotichne ong’e, to ang’o momiyo?\n11 Mar ariyo, Jokristo madier ne ochako ng’eyo malong’o tiend tich ma Nyasaye omiyogi. Higni manok bang’ 1919, owete ma ne tayo jo Nyasaye ne ochako nono weche moko ma janabi Isaya nokoro. Bang’ mano, bugewa nochako bedo gi lokruoge moko e yo ma ne gijiwogo tij lendo. Ang’o momiyo wanyalo wacho ni lokruok ma ne otimno ne en kaka ‘chiemo e kinde mowinjore’?—Mat. 24:45.\n12 Ka ne pok higa mar 1919 ochopo, gaset mar The Watch Tower ne pok olero e yo moro amora weche ma janabi Isaya nondiko niya: ‘Un jonenona, Jehova owacho, jatichna ma aseyiedho.’ (Som Isaiah 43:10-12.) To chakre achaka higa mar 1919 ka dhi nyime, bugewa ne ochako gedo ahinya-ahinya e wi weche ma Isaya nowachogo, kendo koro ne ijiwo Jokristo duto mowir mondo giriw lwedo tich ma Jehova nosemiyogi, ma en chiwo neno e wi Jehova. Kuom ranyisi, chakre higa mar 1925 nyaka 1931 kende, gasede 57 mopogore opogore mag The Watch Tower ne owuoyo e wi Isaiah sula mar 43, kendo moro ka moro kuom gasedego nojiwo ni, Jokristo madier nyaka chiw neno e wi Jehova. Kuom adier, e hignigo, Jehova ne dwaro ni joge ong’e maler tich maduong’ ma ne onego gitim. Ang’o momiyo? En nikech Jehova ne dwaro ni “okwong otemgi mondi mondo one ka giromo.” (1 Tim. 3:10) Ka pok ne Jopuonjre mag Muma ochako luongore gi nying Jehova, timbegi ne nyaka nenre maler e wang’ Jehova ni adier giromo bedo Jonenone.—Luka 24:47, 48.\nE DHO HIBRANIA, wach mitiyogo kiwuoyo kuom nying Nyasaye ma en Jehova tiende en “bedo gima dwarore.” Jotim nonro moko wacho ni tiend nyingno kelo paro mar miyo gimoro otimre. Mano e momiyo ji mang’eny oyie ni nying Jehova tiende en ni “Omiyo Gima Odwaro Timore.” Mano donjo maber gi Jehova jal ma e Jachuech. Jehova ne omiyo gik ma nodwaro obetie e piny gi polo, kendo pod odhi nyime neno ni gik modwaro timore.\nKare ere kaka onego wawinj tiend dwoko ma ne Jehova omiyo Musa bang’ ka Musa ne osepenje penjo ma ondik e Wuok 3:13, 14? Musa ne openjo kama: ‘Ka abiro kuom nyithind Israel, ma awachonegi ni, “Nyasach kwereu oseora iru,” to ka giwachona ni, “Nyinge ng’a?” Akon-gi nang’o?’ Jehova nodwoke ni: “Anabed Gima Adwaro Bedo.” (New World Translation)\nNe ni Musa ne ok penj Jehova nyinge. Musa gi Jo-Israel ne ong’eyo nying Nyasaye maber ndi. Musa ne dwaro ni Jehova onyise gimoro kuom nyingeno ma ne nyalo jiwo yiene kendo konye ng’eyo e yo momedore ni Jehova en Nyasaye ma chalo nade. Omiyo, ka ne Jehova odwoke ni, “Anabed Gima Adwaro Bedo,” Jehova ne temo elone kite moro makende: Ni e yore duto, obedo gimoro amora ma dwarore mondo dwache otimre. Kuom ranyisi, Musa gi Jo-Israel noneno kaka Jehova nobedonegi Jares Ji, Jalos-Chik, Japidh-Joge, kod mamoko. Kuom mano, Jehova owuon e ma yiero ni obiro bedo ang’o mondo otim gik mosingo ne joge. To ok mana mano kende. Nyingeno nyiso bende ni onyalo chwalo chuechne mondo chuechneno otim gima nyalo konyo e chopo dwache. *\n^ par. 60 Ne appendix A4 e Tafsiri ya Ulimwengu Mpya ma 2017.\nKAKA OHINGA MAR JARITO OSEBEDO KA TING’O NYING JEHOVA MALO\nKaka higni ne medo sudo, nyim gaset mar Ohinga mar Jarito (Watchtower) ne omedo jiwo ahinya tiyo gi nying Jehova. Ne ane lokruoge moko ma osebed kitimo e yo milosogo nyim gasedno.\nKa ne ochak go gasedni ni i, nochak ti gi nying Nyasaye. Gocho ma Agost 1879 nowacho kama: “Jehova e ma siro ‘Zion’s Watch Tower.’”\nThe Watchtower, Oktoba 15, 1931\nNe oket nying Jehova kod ndiko mar Isaiah 43:12 e nyim gasedno.\nThe Watchtower, Januar 1, 1939\nNe oket nying Jehova kuonde ariyo e nyim gasedno, kaachiel gi ndiko mar Isaiah 43:12 gi Ezekiel 35:15.\nThe Watchtower, Mach 1, 1939\nNying Jehova ne oket kuonde adek e nyim gasedno, kendo chakre gochoni ka dhi nyime, nying gasedni koro nochak luong ni The Watchtower Announcing Jehovah’s Kingdom (Ohinga mar Jarito Malando Pinyruodh Jehova).\nE wi mano, higni machuok ka 1930 pok ochopo, paragraf mokwongo e sula mokwongo e gocho ka gocho mar The Watchtower ne nigi nying Jehova, kendo mano nodhi nyime kuom higni mokalo 20. Mano noparo ne jotich Nyasaye ni ne dwarore ni giting’ nying Nyasaye malo!\n13. Ere kaka Wach Nyasaye lero gimomiyo onego ket nying Nyasaye obed maler?\n13 Mar adek, jotich Jehova ne oduogo ong’eyo gimomiyo dwarore ni nying Nyasaye obed maler. E higni mag 1920, ne gifwenyo ni keto nying Nyasaye obed maler e wach maduong’. Ere kaka Wach Nyasaye lero wach maduong’no? Wane ane ranyisi moko ariyo. En wach mane maduong’ ma ne omiyo Jehova oreso Jo-Israel kogologi Misri? Jehova ne owacho kama: “Mondo nyinga olandre e piny duto.” (Wuok 9:16) To ang’o momiyo Jehova ne onyiso Jo-Israel ng’wono kata obedo ni seche moko ne ging’anyone? Jehova ne olero gimomiyo, kowacho kama: ‘Mondo nyinga obed gi duong’, mondo kik okethre e nyim ogendni.’ (Eze. 20:8-10) Wechego kod mamoko ma yudore e Muma nokonyo Jopuonjre mag Muma e yo mane?\n14. (a) Ang’o ma jotich Nyasaye nofwenyo e giko higni mag 1920? (b) Ka ne Jopuonjre mag Muma ofwenyo ni gima duong’ en keto nying Nyasaye obed maler, mano nomulo nade tijgi mar lendo? (Ne bende sanduk ma wiye wacho ni, “ Gima Duong’ ma Miyo Walendo.”)\n14 E giko higni mag 1920, jotich Nyasaye ne ofwenyo tiend weche ma Isaya ne owacho higni 2,700 motelo. Isaya ne owacho kama e wi Jehova: ‘Ne itelo ne jogi, mondo imi nyingi obed gi duong’ maler.’ (Isa. 63:14) Jopuonjre mag Muma ne ofwenyo ni gima duong’ ok en mana warruok, to en keto nying Nyasaye obed maler. (Isa. 37:20; Eze. 38:23) E higa mar 1929, buk miluongo ni Prophecy noketo wachni e yo moriere kama: “Nying Nyasaye e wach maduong’ e nyim chuech duto.” Weche ma noler e yo manyien-go ne ojiwo jotich Nyasaye mondo gidhi nyime chiwo neno e wi Jehova, kendo gikony e golo chilo mosemien e nyinge.\n15. (a) E chak higni mag 1930, ang’o ma owetewa ne oseng’eyo? (b) Sa nosechopo mar timo ang’o?\n15 E chak higni mag 1930, owetewa koro noseng’eyo e yo maler gimomiyo nying Nyasaye duong’, tiend tich ma Nyasaye nomiyogi, kod gimomiyo keto nying Nyasaye obed maler e gima duong’. Sa koro nosechopo ma Jehova ne dhi dhialo jotichne koyienegi luongore gi nyinge maler. Mondo wane kaka mano ne otimore, wanon ane moko kuom gik ma notimore higni moko motelo.\nGIMA DUONG’ MA MIYO WALENDO\nJOPUONJRE MUMA nochako neno tij lendo nade bang’ ng’eyo malong’o gimomiyo nying Nyasaye onego obed maler kod kaka tij lendo konyo e timo mano? E higa mar 1930, ne ondik e The Watch Tower niya: “Ka [keto nying Nyasaye obed maler] ogurore maber e pach Jakristo, mano miyo oneno kaka migawo mar lando wach Jehova kod nyinge en migawo makende ahinya.” Kuom adier, ng’eyo ni keto nying Nyasaye obed maler e gima duong’, ne omiyo owete gi nyimine mijing’o mar dhi nyime lendo gi kinda. (Zab. 8:1) Kuom ranyisi, Helen Borchert ne ochako tij painia tarik 1 dwe mar April, higa mar 1930, kendo ne otiyo ne Jehova gi kinda nyaka gikone notho ka ojahigni 96 e dwe mar Julai, higa mar 2003. Ang’o momiyo ne olendo gi kinda kamano? Bang’ lendo kuom higni mang’eny, nowacho kama: “Nyaka ne achak tij painia nyaka sani, gombona maduong’ osegabedo . . . temo rucho miriambo ma ji oseketo e wi Jehova Nyasaye kod Wachne.” E kindewagi bende, gima duong’ ma miyo walendo gi kinda en keto nying Nyasaye obed maler.\nJehova Nobedo gi “Joma Iluongo gi Nyinge”\n16. (a) Achiel kuom yore madongo ma Jehova ting’ogo nyinge malo en mane? (b) Gin jomage ma ne gin oganda Jehova e kinde machon?\n16 Achiel kuom yore madongo ma Jehova ting’ogo nyinge malo en bedo gi joma iluongo gi nyinge e piny ka. Chakre 1513 K.K.P., Jo-Israel e ma ne gin oganda Jehova. (Isa. 43:12) Kata kamano, ne ok girito singruok ma ne gitimo gi Jehova, kendo e higa mar 33 B.K., ne gilalo winjruok makende ma ne gin-go gi Jehova. Bang’ kinde matin, Jehova “koro ne oparo joma oa e ogendni mamoko mondo okaw kuomgi joma iluongo gi nyinge.” (Tich 15:14) Joma nyien ma ne oyiergo ne oluong ni “Israel mar Nyasaye,” ma gin jolup Kristo mowir moa e ogendni mopogore opogore.—Gal. 6:16.\n17. Ang’o ma Satan notimo?\n17 Ka ne ochopo higa mar 44 B.K. kama, jolup Kristo ne ‘oluong ni Jokristo, ka luwore gi dwach Nyasaye.’ (Tich 11:26) E kindeno, mano ne en nying makende ma ne yot fwenyogo Jokristo madier, nikech gin kendgi e ma ne iluongogi kamano. (1 Pet. 4:16) Kata kamano, mana kaka ngech Yesu mar ngano gi ogolo nyiso, Satan ne owuondo ji mang’eny mi gichako luongore ni Jokristo kata obedo ni ne ok giluw chike Nyasaye. Nikech mano, kuom higni modhuro, pogo Jokristo madier gi mag miriambo ne bet tek. Kata kamano, lokruok nochako betie ka ne tij keyo ochakore e higa mar 1914. Ang’o momiyo? En nikech malaike nochako pogo Jokristo madier ka giwuok kuom Jokristo mag miriambo.—Mat. 13:30, 39-41.\n18. Ang’o ma nokonyo owetewa fwenyo ni nonego gilok nying ma ne iluongogigo?\n18 Bang’ ka ne oseyier jatich mogen e higa mar 1919, Jehova ne okonyo joge mondo gifweny tich maduong’ ma ne onego gitim. Ne gifwenyo ni lendo ot ka ot ne miyo gipogore gi Jokristo mag miriambo. Mapiyo bang’ ka ne giseng’eyo adierano, ne gifwenyo ni nying ma ne giluongorego ni “Jopuonjre mag Muma” ne ok nyis ahinya pogruok ma ne ni e kindgi gi Jokristo mag miriambo. Gima duong’ ma ne gitimo ne ok en mana puonjore Muma kende, to ne gichiwo neno e wi Nyasaye, ne gimiyo nyinge duong’, kendo ne giting’o nyingeno malo. Koro, kare en nying mane ma ne owinjore giluongrego ma ne donjo maber gi tich ma ne gitimo? Dwoko mar penjono ne oyudore e higa mar 1931.\nProgram mar chokruok maduong’ ma 1931\n19, 20. (a) En wach mane ma ji duto ne oyieree e chokruok moro maduong’ ma notim e higa mar 1931? (b) Owetewa norwako nying manyien gi chuny mane?\n19 E dwe mar Julai, 1931, Jopuonjre mag Muma ma dirom 15,000 ne ochopo e chokruok maduong’ ma ne otim Columbus, Ohio, e piny Amerka. Ka ne girango program mar chokruok, ne gibedo gi siso ka ne gineno nyukta J kod W ma ne ondik madongo dongo e pej mokwongo mar program. Ji ne wuoro niya: ‘Yawa! Gigi dibed ni ochung’ ne ang’o?’ Jomoko ne paro ni samoro gichung’ ne, ‘Just Watch.’ Moko to ne paro ni ne gichung’ ne, ‘Just Wait.’ Chieng’ Jumapil tarik 26, Owadwa Joseph Rutherford ne ochopo e thwon-wach sama ne owacho wach ma pod waparo nyaka chil kawuono niya: “Wamor kiluongowa ni Jehovah’s witnesses nikech wachiwo neno e wi Jehova.” Gie sechego e ka jowinjo ne ofwenyo tiend nyuktago; ne gichung’ ne Jehovah’s Witnesses (tiende ni Joneno mag Jehova), ka luwore gi weche ma yudore e Isaiah 43:10.\n20 Jowinjo ne omor ahinya, kendo ne gikok ka gipamo kuom dakika moko mogwaro. Kokalo kuom redio, chiegni nus mar ji e piny ngima nowinjo pamo ma ne ji opamogo chieng’no! Ernest gi Naomi Barber ma a Australia paro gik ma ne otimore e odiechieng’no ka giwacho kama: “Ka ne wawinjo kaka owete ma ne ni Amerka ne pamo gi ilo, wan duto ma ne wawinjo program ka wan Melbourne ne wachikore, kendo ne wamedo pamo. Wiwa ok nyal wil gi odiechiengno!” *\nNying Nyasaye Iting’o Malo e Piny Ngima\n21. Ere kaka nying manyienno nojiwo ji mondo gidhi nyime gi tij lendo?\n21 Bedo gi nying ma wuok e Muma ma en Jehovah’s Witnesses (tiende ni Joneno mag Jehova) medo miyowa teko mondo wadhi nyime lendo. Edward Grimes gi Jessie chiege ma gin jopainia e piny Amerka ne ni e chokruok maduong’ ma ne otim Columbus e higa mar 1931. Giwacho kama: “Ne wawuok dala ka wan Jopuonjre mag Muma, to ne wadok ka wan Joneno mag Jehova. Ne wamor ahinya nikech koro ne waluongore gi nying ma konyowa ting’o nying Nyasaye malo.” Bang’ chokruok maduong’no, Joneno moko ne otiyo gi yo manyien mar lendo mondo giti gi wach ma ne giago e chokruok. Ne giwacho nyinggi ne joma giyudo e utegi kuom tang’onegi kad ma ne wacho niya: “An achiel kuom Joneno mag JEHOVA ma lando Pinyruodh JEHOVA Nyasaye.” Adier, jotich Nyasaye ne mor ahinya luongore gi nyingno, kendo ne giikore lando ber mar nyingno nyaka kuonde maboyo.—Isa. 12:4.\n“Ne wawuok dala ka wan Jopuonjre mag Muma, to ne wadok ka wan Joneno mag Jehova”\n22. Ang’o ma nyiso ni jo Jehova gin joma kende?\n22 Higni mang’eny osekalo nyaka ne Jehova yie ne jotichne mowir mondo giti gi nying ma ne pogogi gi joma luongore ni Jokristo. Nyaka ne Jotich Nyasaye chak luongore gi nyinge, be Satan osegeng’o mondo kik jotich Nyasaye ng’ere gi nying’no? Be Satan oserwako jotich Nyasaye e weche din? Ooyo, ok en kamano kata matin! Mopogore gi mano, nying ma waluongorego ni Joneno mag Jehova pod medo mana ng’ere moloyo. (Som Mika 4:5; Malaki 3:18.) Adiera en ni oseng’ewa gi nyingno e piny mangima, ma ng’ato ang’ata ma tiyo gi nyingno ifwenyo piyo. Kata obedo ni nitie dinde ma gin kaka gode madongo ma nyalo miyo jotich Jehova kik nenre, lamo maler mar Jehova ochung’ motegno, kendo en ‘got motelo kuom gode.’ (Isa. 2:2) Kuom adier, e kindewagi, lamo mar Jehova kod nyinge maler oting’ore malo.\n23. Ang’o ma Zaburi 121:5 wacho e wi Jehova ma miyo wabedo gi chir sama watiyone?\n23 En gima jiwowa ng’eyo ni Jehova biro ritowa kinde duto sama Satan monjowa! (Zab. 121:5) Mano e momiyo wanyalo wacho weche ma chal gi ma jandik-zaburi nowacho niya: “Ogandano ojahawi ma Nyasachgi en Jehova; jo ma noyiero mondo gibed gikeni mare owuon.”—Zab. 33:12.\n^ par. 20 Mondo iyud weche momedore e wi kaka ne itiyo gi redio e lando wach maber, ne Sula mar 7 e bugni, ite mag 72-74.\nEn ang’o ma Pinyruodh Nyasaye osetimo kodok korka keto nying Nyasaye obed maler?\nEre kaka in iwuon ikonyo e keto nying Nyasaye obed maler?\nAng’o momiyo imor luongori gi nying Nyasaye? To ang’o momiyo in gi siso mar nyiso jomamoko ber mar nyingeno?\n‘Maler, Maler, Maler, Jehova mar Ogendni mag Lweny’\nAng’o momiyo Muma tudo ler gi gik mabeyo kendo ma lombo wang’?


Rumi 1 - Holy Bible [Luo Bible 2015] - (Rum 1)\nMa en barua ma an Paulo, jatich Yesu Kristo, ema andikonu un jo-Rumi. Nyasaye noluonga mondo abed jaote, kendo nowala mondo aland Wachne Maber.\nChon Nyasaye nosemiyo jonabi osingore e Muma Maler ni Wach Maberni biro biro.\nEn Wach Maber mawuoyo kuom Wuode ma Ruodhwa Yesu Kristo. Korka anywola mar dhano, ne en nyakwar Daudi,\nto korka tich Roho Maler, to ne onyis ratiro ni en Wuod Nyasaye, nikech teko mane ochierego koa kuom joma otho.\nEn ema ne otimona ng’wono mondo abed jaote e nyinge, mondo ami ogendini duto oyie kuome kendo oluore.\nUn bende un kuom joma Yesu Kristo oseluongo mondo obed jogego.\nKuom mano andikonu un ji duto man Rumi, ma Nyasaye ohero, kendo oseluongo mondo obed joge. Ng’wono gi kue moa kuom Nyasaye Wuonwa gi Ruoth Yesu Kristo mondo obed kodu.\nMokwongo agoyo ni Nyasaye erokamano e nying Yesu Kristo nikech un uduto, nimar humb yie ma un-go landore e piny ngima.\nTo Nyasaye ma atiyone gi chunya duto ka alando Wach Maber man kuom Wuode, ong’eyo kaka aparou e lemona kinde duto.\nPile akwaye ni chieng’ moro, ka oyie, to mondo ayud thuolo mar biro iru, bang’ dwaro timo kamano kuom ndalo mang’eny.\nAgombo nenou mondo apognue mich ma Roho chiwo, mondo ubed gi teko,\ntiende ni ka wan kanyachiel to mondo wajiwre, ka yieu konya, kendo yiena bende konyou.\nTo owetena, adwaro ni mondo ung’e ni asetemo biro iru ndalo mang’eny, to timo kamano osetama nyaka chil kawuono. Asegombo mondo abi atiye tich maber e kindu, kaka asetimo e kind ogendini mamoko ma ok jo-Yahudi.\nAchalo ng’at man gi gop ogendini duto, bed ni gin joma olony kata joma ok olony, joma osomo kata joma ok osomo.\nMano emomiyo un joma odak Rumi bende, agombo ahinya landonu Wach Maber.\nWach Maber nyiso ji yo ma miyogo dhano bedo e winjruok kode, mana kaka Muma wacho ni, “Ng’at ma obet e winjruok gi Nyasaye nikech oyie ema nobed mangima.”\nMirimb Nyasaye moa e polo, mamon gi richo duto kod timbe ma ok kare mag joma geng’o adiera, koro osefwenyore.\nNyasaye kumogi nikech gik moko duto ma dhano onego ong’e kuom Nyasaye osefwenyorenigi malong’o, nikech Nyasaye osemiyo ging’eyogi.\nKata obedo ni ji nong’eyo Nyasaye, to ne ok gidwar mana miye duong’, kata goyone erokamano moromogo. Kar timo kamano, to parogi nokethore, kendo chunygi maonge rieko, mudho opong’o.\nGiwacho ni giriek, to gin mana joma ofuwo.\nKar lamo Nyasaye ma ok tho, to gilamo mana kido mar dhano matho, kata mag winy, kata mag le, kod mag gik mamol.\nMano emomiyo Nyasaye nojwang’ogi e timbe mag dwanyruok ma chunygi ohero, kendo ma gikethogo ringregi giwegi.\nNe giloko adiera mar Nyasaye odoko miriambo, kendo kar lamo Jachuech ma owinjore yud pak nyaka chieng’ to ne gilamo mana gik mochue, kendo gimiyo duong’.\nChwo bende noweyo mon, mi oowore kuom gombo chwo wetegi. Kamano chwo nodwanyore gi chwo wetegi mi giyudo kum e ringregi giwegi moromore gi dwanyruokgi.\nNe gidagi yie Nyasaye, omiyo Nyasaye nojwang’ogi, mi parogi olal, kendo gitimo gik ma ok onego gitim.\ngi johang wach, bende gin joma Nyasaye oweyo, kendo ma ochayo Nyasaye. Gin jokwinyo, gi joma wigi tek kod joma wuorore. Pile gifwenyo yore manyien mag timo richo, kendo gin joma ok winj jonywol.\nGin joma wang’gi tek, gi joma ok rit singruokgi, kod joma ok ohero jowetegi, kendo ok kechgi.\nGing’eyo malong’o ni Chik Nyasaye wacho ni joma timo gik makamago owinjore gi tho, to kata kamano pod gisiko gitimogi atima, to bende gipako joma timo gik ma kamago.


2 Tesalonaika 2 - Wusyep Bwore tikin Got\n1Lenge toꞌ tatai ŋam, ŋam de ma plihe mininge malaŋatme wusyep ŋaiye Lahmborenge poi Jisas Krais ka ot no, ya lalme guhilyeh motop kin.\n2Yukur pa ŋoiheryembe wula wula, lakai hiꞌ worhe ŋaiye pa yisyunde wusyep syeꞌ ŋaiye lenge mitiŋ ka yininge na, “Ŋup tikin Lahmborenge ŋaiye ka ot, si nat miꞌe”, liki na pakai. Detale, lenge mitiŋ syeꞌ se ka yuta homboꞌe yeh yip yininge nange leꞌe wusyep profet ende, o leꞌe wusyep ŋaiye poi manange malaŋatme, topoꞌe se ka yininge nange luku wusyep poi mainge member malme yip.\n3Topoꞌe yukur pa yusyunde wusyep molohe ŋaiye miyeꞌ ende ka ota homboꞌe yeh yip, na pakai. Lahmborenge yukur ka se ot luh paka pakaiye. Yerendehei kin pe, lenge miyeꞌ tuweinge syeꞌ ka yaŋaꞌe teket me Got, topoꞌe yende bwiliꞌe bwulaꞌe, topoꞌe miyeꞌ ŋaiye ŋende wachaihme Got topoꞌe wusyep erŋeme pe, ka ote tus halhale. Kin miyeꞌ ŋaiye ka ende yumbune ŋaiꞌe ŋaiꞌe lalme, kom mindemboi Got ka ember kin el hel.\n4Kin ka ininge pakai me got lalme, topoꞌe ka ende wachaihme ŋaiꞌe ŋaiꞌe ŋaiye bwore yirise ŋaiye lenge miyeꞌ tuweinge yirisukwarme, topoꞌe kin ka ember kitikin el yer nange ka el la orp e oto yukoh yirise tikin Got pe, ka ininge nange kin ilyeh kin Got.\n5Yip si ŋoihsipe ŋup uku ŋaiye ŋam mate motop yip marp no, ŋam mana yip ŋai uku, lakai pakai?\n6Taꞌe luku pe, yip sisyeme ŋaimune ŋaiye nupwaiꞌe yaŋah wachaih tikin Got uku no, yukur ki nate tas hihwaiye. Ŋup kitikin ŋaiye wachaih tikin Got uku ka ote tus halhale pe, teter sai.\n7O tukwini lenge miyeꞌ tuweinge wula wula tinge yulyul yende ŋaiꞌe ŋaiꞌe tetehei pupwa yarp kekep eꞌe yengelyembe wusyep tikin Got ŋaiye ŋanange. Kom miyeꞌ ende kin si gan tatme yaŋah ŋaiye ŋaiꞌe ŋaiꞌe pupwa luku yukur ka se tus halhale. Se ka si e tutume ŋup kitikin ŋaiye miyeꞌ uku ka tuhyulꞌme el gin el tikihe angaꞌme yaŋah.\n8Miꞌe pe, wachaih tikin Got ka ote tus halhale. Kom Lahmborenge Jisas ka enge yirise bongol kin uku ende yumbune miyeꞌ pupwa luku, topoꞌe ka unduhulꞌe yohe bongol kin uku tus mut kin onombe ka ole.\n9Wachaih tikin Got ka ot topoꞌe bongol tikin Satan pe, ka ende mirakel topoꞌe wutuꞌ supule homboꞌe wula wula.\n10Topoꞌe ka ende ŋaiꞌe ŋaiꞌe tetehei ŋaiye pupwa yehe, homboꞌe yeh lenge miyeꞌ tuweinge pe, tinge ka yil moi ŋaiye ka talai supule. Detale, tinge yukur yende nihararme wusyep mise tikin Got ŋaiye ka ungwisme tinge, pakai.\n11Taꞌe luku pe, Got bunjenge ŋoihmbwaip tinge nenge nal ŋoinde tikin ŋaiye ŋoihmbwaip tinge ka teŋeime ŋaimune ŋaiye homboꞌe.\n12Topoꞌe lahmende ŋaiye ŋoihmbwaip tinge yukur teŋeime wusyep mise, topoꞌe tinge tengelyem ŋaiye yende ŋaiꞌe ŋaiꞌe tetehei pupwa pe, tinge ka jin wusyep topoꞌme Got ŋaiye ka iyarꞌe pupwa tinge.\n13Lenge toꞌ tatai poi, nye nyermbe poi manange wusyep hriphrip me Got ŋaiye ka ambaꞌ yip topoꞌe ka ende nihararme yip. Detale, Got si nalaŋatme yip taꞌe talah ondohe kin no, ka ambaꞌe yip yer. Pe bongol tikin Yohe Yirise si ŋende ŋoihmbwaip yip teŋeime wusyep mise luku pe, yip si yarp taꞌe lenge miyeꞌ tuweinge tikin Got ŋaiye bwore bwarme supule.\n14Ŋupe ŋaiye poi malaŋatme wusyep mise malme yip pe, ŋup uku Got galme yip. Detale, kin ŋasande nange yip pa yurp yi yoto yirise bwore tikin Lahmborenge poi Jisas Krais.\n15Taꞌe luku pe, lenge toꞌ tatai poi, jin bongole pe, yurpe gare wusyep mise ŋaiye poi si manange malaŋatme malme yip, topoꞌe wusyep ŋaiye poi mainge gwah tup member yip mal.\n16Ŋam manange wusyep misilihme Lahmborenge poi Jisas Krais topoꞌe Yai Got poi ŋaiye ŋende nihararme poi, topoꞌe tinge hindi ŋoihginirme poi no, ya murp meseperhme Got ŋaiye ka ende miꞌme poi ya murp bwore nye nyermbe.\n17Taꞌe luku pe, ka ende bongolme ŋoihmbwaip yip topoꞌe ka ungwisme yip no, pa yende ŋaiꞌe ŋaiꞌe bwore, topoꞌe pa yininge wusyep ŋaiye ki bwore.


bende ni itayo joma ofuwo, kendo ni in japuonj nyithindo nikech Chik ma in-go otingʼo ngʼeyo kod adiera.\n Ma e nonro mar polo kod piny kane ochwegi. Kane Jehova Nyasaye ochweyo piny kod polo; ne onge buya mane osetwi e piny kendo ne onge yien mane osedongo nikech Jehova Nyasaye ne pok ooro koth e piny kendo ne onge dhano mawuotho ewi lowo, kata kamano achiya mar pi ne wuok koa ei lowo kendo ne omiyo piny duto obedo mangʼich. Eka Jehova Nyasaye nochweyo dhano gi lowo kendo nokudho muya mar ngima ei ume, mi dhano nobedo mangima. Eka Jehova Nyasaye noloso puodho ma yo wuok chiengʼ mar Eden, kendo noketoe dhano mane osechweyo. Eka Jehova Nyasaye noketo kit yien duto mondo onyagi ewi lowo, ne gin yiende malombo wangʼ kendo mag chiemo. E dier puodho ne nitie yath machiwo ngima kendo yath mamiyo ngʼato ngʼeyo ber gi rach. Aora mamiyo puodho bedo mangʼich ne mol koa Eden; kendo koa kanyo to aorano ne pogore nyadingʼwen. Bath aorano mokwongo iluongo ni Pishon; en omol koluwo piny Havila duto kama ne nitiere gi dhahabu mangʼeny. (Dhahabu mar pinyno ber; duogo manyilni maber kod kite mabeyo miluongo ni oniks bende yudoree.) Bath aorano mar ariyo iluongo ni Gihon; en omol koluwo piny Kush duto. Bath aorano mar adek iluongo ni Tigris; en omol koluwo yo wuok chiengʼ mar Ashur. To bath aorano mar angʼwen iluongo ni Yufrate. Eka Jehova Nyasaye nokawo Adam kendo nokete e puoth Eden mondo olose kendo orite. Kendo Jehova Nyasaye nomiyo Adam chik niya, “In thuolo mar chamo olemb yien moro amora e puodho; to kik icham olemb yath mamiyo ngʼato ngʼeyo ber gi rach, nimar chiengʼ ma inichame to initho.” Jehova Nyasaye nowacho niya, “Ok ber mondo Adam obed kende, abiro losone jakony mowinjore kode.” Kuom mano, Jehova Nyasaye nokawo lowo ma ochweyogo le mae thim kod winy duto mafuyo e kor polo. Eka nokelogi ne Adam mondo ochakgi nying kendo nying mane Adam omiyo gik mangimago ema nobedo nying-gi. Omiyo Adam nochako jamni duto nying, gi winy manie kor polo kod le duto manie thim. Kata kamano Adam ne onge gi jakony mowinjore kode. Kuom mano Jehova Nyasaye nomiyo nindo matut otero Adam; kendo kane onindo, nogolo achiel kuom ngʼedene mi nodino kanyo gi ringʼo. Eka Jehova Nyasaye noloso dhako koa kuom ngʼet mane ogolo kuom Adam kendo nokele ni Adam. Adam nowacho niya, “Ma koro en chogo mar choka kendo ringʼo mar ringra; ibiro luonge ni ‘dhako,’ nikech nogole koa kuom dichwo.” Kuom mano, dichwo nowe wuon kod min kendo nopadre gi chiege; mi gidok ringruok achiel. Adam kod chiege ne niduge, to ne gionge wichkuot.\n Eka malaika mar abiriyo nogoyo turumbetene, to dwonde moko nokok matek ei polo, kagiwacho niya, “Pinyruodhi mar pinyni koro osedoko pinyruodhi mar Ruodhwa kendo mar Kristo, kendo enolochi nyaka chiengʼ.” To jodongo piero ariyo gangʼwen mane obedo e kombegi mag duongʼ e nyim Nyasaye, nokulore piny auma kendo ne gidendo Nyasaye, kagiwacho niya, “Wagoyoni erokamano, yaye Ruoth Nyasaye Maratego! Jal mantie, kendo Jal mane nitie, nikech isekawo teko mari maduongʼ, mi koro ichako locho. Nyiego nomako pinje mag ogendini, to koro mirimbi osechopo. Kinde osechopo mar ngʼado bura ni joma otho, kendo chiwo mich ni jotichni ma jonabi, gi jogi maler kod jogo moluoro nyingi, jomatindo gi jomadongo. Kendo tieko jogo maketho piny.”\n Kristo e kido mineno mar Nyasaye ma ok ne, kendo en e wuowi makayo mar Nyasaye man-gi duongʼ kuom chwech duto. Kuome gik moko duto nochwe; gik manie polo gi manie piny; gik mineno kod gik ma ok ne; kata bed ni gin duongʼ kata teko, kata ruodhi, kata loch. Mago duto Nyasaye nochweyo kuom Kristo kendo nochweyogi ni Kristo.\nkendo moa kuom Yesu Kristo, ma janeno mar adier ma ok lokre, jal mane okwongo chier oa kuom joma otho, jaloch mar ruodhi manie piny. Ne Jal moherowa kendo mosegonyowa kuom richowa gi rembe,\nEka ne aneno Nyarombo machalo ka gima ne osenegi kochungo e dier kom duongʼ, kolwore gi gik mangima angʼwen kod jodongo. Ne en gi tunge abiriyo gi wenge abiriyo ma gin Roho abiriyo mag Nyasaye moseor e piny mangima.\nTo nowuondo ji modakie piny, nikech honni mane omiye teko mondo otim e nyim ondiek malich mokwongo. Ne ogolo chik mondo gilosi gima ket ma imiyogo duongʼ ondiek malich mokwongo mane ohiny gi ligangla to ok otho.\nOyaro polo man yo nyandwat mi oumgo kama ninono; kendo oliero piny ewi gima onge.\n Kar chakruok Nyasaye nochweyo polo gi piny. Koro piny ne onge kido kendo ne onge gimoro amora e iye. Mudho mandiwa noimo ataro mangʼongo kendo Roho mar Nyasaye ne wuotho ewi atarono. Eka Nyasaye nowacho niya, “Ler mondo obedie,” mi ler nobetie.\n Ne achiwora mondo atiegra kendo anon matut kod rieko gigo duto mitimo e bwo polo. Mano doko tingʼ mapek ma Nyasaye oyieyo kuom ji! Aseneno gik moko mitimo e bwo wangʼ chiengʼ, giduto gionge tiendgi, kendo gichalo mana yamo. Gima odol ok nyal rie; kendo gima onge ok kwan. Ne aparo e chunya niya, “Koro, asedongo kendo amedora e rieko moloyo ngʼato angʼata moserito Jerusalem motelona; kendo asebedo gi lony e rieko kod ngʼeyo.” Eka ne achiwora ne winjo tiend rieko, ngʼeyo pogruok manie kind rieko, memruok kod fuwo, to ne afwenyo ni magi gin mana lawo bangʼ yamo mafuto.\nMa e nonro mar polo kod piny kane ochwegi. Kane Jehova Nyasaye ochweyo piny kod polo;\nNyasaye ma en Jehova Nyasaye, kendo ma Jachwech polo malach, gi piny kod gik moko duto manie iye. En ema ochiwo muya ne dhano kod ngima ne joma wuotho e piny. Owacho kama:\n Oyaro polo man yo nyandwat mi oumgo kama ninono; kendo oliero piny ewi gima onge. Nyasaye ema pongʼo boche polo kod pi, kendo omono pek mar pigno yiecho bochego. Oumo wangʼ dwe mopor, koyaro bochene mondo ogengʼe. Ogoro giko wi piny ewi pige kaka kiew mar ler gi mudho. Sirni mag polo yiengni kendo kokwerogi to gilingʼ thi. Ne ochoko pige mag nam gi tekre owuon; kendo kuom riekone ne otieko Rahab. Muche ema nomiyo polo olendo; kendo lwete ema ne onegogo thuol mane oyudo ringo tony. To magi gin mana dir tijene ma oko kende; kendo gin mana gik manok kende mikuodho kuome! Koro en ngʼa mongʼeyo gima Nyasaye nyalo timo gi tekone?”\n “E kindeno Mikael, malaika maduongʼ marito jou, biro thinyore. Kindeno nobed kinde mag chandruok malich mapok one nyaka ne ogendini chak bet e piny. Ka kindeno ochopo to nores jou ma nying-gi oyud kondiki e kitap Nyasaye. Ji mangʼeny mane osetho nochier ka moko kuomgi chier e ngima mochwere, to moko kuomgi nochier e wichkuot kod achaya mochwere. Joma riek norieny ka ler mar polo, kendo jogo mane opuonjo ji mangʼeny mondo otim gik makare norieny ka sulwe nyaka chiengʼ.\nmomiyo wiwu owil gi Jehova Nyasaye ma Jachwechu, Jal mane oyaro polo kendo oketo mise mar piny, momiyo udak gi kihondko pile, nikech kum muyudo kuom ngʼama sandou, kendo oikore mar tiekou. Jal masandouno, ere gima geroneno ditim?\nTo Nyasaye nochweyo piny gi tekone; ne ochako piny gi riekone, kendo oyaro polo gi ngʼeyo mare.\nMana kaka koth gi pe lwar koa e polo, kendo ok dog nono ka ok omiyo piny ngʼich, ma cham twi kendo nyag kothe ne jachwoyo, kendo cham ne jachiemo,\nEber nonywolo yawuowi ariyo: Achiel nochak ni Peleg, nikech e ndalono ema nopogie piny; owadgi to ne nyinge Joktan.\n“Ndik ne malaika morito kanisa man Laodikia kama: Magi e weche moa kuom Jal miluongo ni Amin, Jal ma ja-adiera kendo janeno ma Ja-ratiro, Jalno ma jaloch kuom chwech duto mag Nyasaye.\nGuogi oselwora; oganda mar joma richo oseketa diere, gisetucho lwetena gi tiendena.\nKane oguro teko mar yamo kendo opimo giko nembe,\n“Bende isewuotho michopo nyaka e sokni manie bwo nam kata wuotho ei kude kuonde mogajore?\nAore duto mol kadhi ei nam, to kata kamano nam ok pongʼ. To kuma aorego oaye, kanyo ema gidwogoe.\nOnge ngʼama oseneno Nyasaye, to Wuowi ma Miderma machiegni gi Wuoro ema osemiyo wangʼeye.\n Eka Nyasaye nowacho niya, “Gima pogo pi mondo obedie mondo opog pi gi pige.” Omiyo Nyasaye noketo gima pogo pi mamalo gi pi ma piny. Kendo nobedo kamano. Nyasaye noluongo gima nopogo pigno ni “polo.” Piny noyuso kendo noru, ma en chiengʼ mar ariyo.


Wuo gi Nyathini ma Rawera—Maok Uywaru | Gik Makelo Mor e Ngima Joot\nSOM E Afrikaans Albanian Amharic Arabic Armenian Armenian (Ma Imbo) Aymara Bengali Bicol Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Croatian Czech Danish Dholuo Dutch Efik Estonian Ewe Faransa Finnish Ga Georgian German Greek Greenlandik Guarani Gujarati Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikuyu Kiluba Kinyarwanda Kirghiz Kirundi Kisungu Korean Lingala Lithuanian Macedonia Malagasy Malayalam Maltese Marathi Mongolian Myanmar Ngabere Norwegian Nzema Oromo Pangasinan Papiamento (Aruba) Papiamento (Curacao) Persian Polish Portuguese Punjabi Quechua (Bolivia) Rarontongan Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spanish Sranantongo Swahili Swedish Tagalog Tamil Tatar Telugu Thai Tigrinya Tsonga Turkish Twi Ukrainian Urdu Uzbek Venda Vietnamese Xhosa Yoruba Zulu\nGIK MAKELO MOR E NGIMA JOOT\nWuo gi Nyathini ma Rawera—Maok Uywaru\n“Kane nyara obedo jahigni 14, ne ochako dwokore koda. Kane aluonge mondo ochiem, nonyisa ni ‘Abiro chiemo sama ahero.’ Kane apenje kabe otieko tije mag ot, ne odwoka ni ‘We chanda!’ Kinde mang’eny, ne wadwokore gi dwol mamalo.”—MAKI, JAPAN. *\nKapo ni in gi nyathi ma rawera, gimoro achiel ma nyalo bedo ni chandi ahinya en ywaruok ma jabedoe e kindu kode. Miyo moro mawuok e piny Brazil ma nigi nyako ma jahigni 14, wacho niya: “Sama nyathina dwokore koda, iya wang’ ahinya. Mirima makowa waduto kendo wachako dwokore gi dwol mamalo.” Miyo machielo miluongo ni Carmela e piny Italy, be romo gi pek ma kamano. Owacho kama: “Ywaruok gi wuoda kinde duto bedo marach ma chop kama okun modhi olorre e ot monindee.”\nAng’o momiyo rowere moko ohero yware gi jonyuolgi? Dibed ni osiepegi e momiyo gin kamano? Nyalore. Muma nyisowa ni osiepe ng’ato nyalo chike e yo maber kata e yo marach. (Ngeche 13:20; 1 Jo Korintho 15:33) Gimachielo bende ma miyo rowere bedo kamano e kindegi, en nikech gik mayudore e gige fwambo gi keyo weche molos mondo omor rowere jiwo paro ni ng’anjo kendo bedo gi achaye ok en gima lich.\nKata kamano, nitie weche moko bende ma dwarore ni inon kendo king’eyogi, ginyalo konyi fwenyo gimomiyo nyathini ohero yware e wach. Ne ane ranyisi moko.\nRAWERA TIEGO ‘NYALONE MAR PARO’\nJaote Paulo nondiko niya: “Ka ne an nyathi, nawuoyo ka nyathi, nang’eyo ka nyathi, naparo ka nyathi; koro kasedoko ng’a maduong’, aseweyo timbe mag nyathi.” (1 Jo Korintho 13:11) Mana kaka Paulo nyiso e ndikono, nyithindo gi joma dongo paro e yo mopogore. Gipogore e yo mane?\nNyithindo nono weche e yore ariyo: gimoro ber kata orach. Mopogore gi nyithindo, joma dongo neno gik moko e yo malach: ging’eyo ni gimoro nyalo bedo maber kata marach kaluwore gi chal mantie, to mano miyo giparo matut kapok ging’ado wach moro. Kuom ranyisi, thothne joma dongo biro keto e paro chike motudore gi wach moro kendo gibiro nono kaka okang’ ma gidhi kawo biro mulo ngima jomoko. Nyalo bedo ni jonyuol oseng’iyo gi paro weche e yo matut kamano. Mopogore kodgi, rowere to eka puonjore paro e yo ma kamano.\nMuma jiwo rowere mondo otieg nyalogi mar paro kata ging’e ‘pogo weche maber.’ (Ngeche 1:4) E wi mano, Muma jiwo Jokristo duto mondo oti gi ‘nyalo margi mar paro.’ (Jo Rumi 12:1, 2, New World Translation; Jo Hibrania 5:14) Kata kamano, nikech nyathini koro tiyo gi nyalone mar paro, mano nyalo miyo kinde moko oyware kodi kata mana e weche matindo tindo. Samoro onyalo bedo gi paro maok nyis rieko kata matin. (Ngeche 14:12) E chal ma kamano, inyalo timo nade mondo ikony nyathini obed gi paro mowinjore kar ywari kode?\nTEM ANE TIMO KAMA: Ng’e ni samoro sama nyathini yware kodi e wach moro, otemo mana tiego nyalone mar paro, to ok ni ochung’ motegno e gima owachono. Mondo ing’e kabe omakore ahinya gi gima owachono, kwong ipwoye kuom tiyo gi pache. (“Ahero kaka pachi tiyo kata obedo ni seche moko ok ayie gi kaka ineno weche.”) Kae to, konye mondo onon paro ma en-go. (“Be iparo ni gima iwachono nyalo tiyo e chal moro amora?”) Inyalo wuoro malich kaka nyathini yawo pache kendo nono wachno motim lokruok ma dwarore kuom paro ma en-go.\nKet wachni e paro: Sama itemo loso wach moro gi nyathini ma rawera, ok ochuno ni owach ni oyie kodi. Samoro nyalo nenore ka gima wecheni okalo gi yamo, to ok en kamano, thothne nyathini kawo mapek weche minyise kata obedo ni ok odwar ni ifweny mano. Inyalo yudo ni bang’ ndalo matin, nyathinino omakore gi wach ma ne inyise kendo onyalo kata wacho ni en ema ne owuok gi parono to ok in.\n“Samoro wanyalo yware gi wuoda e wi gik matindo tindo—kuom ranyisi, sama anyise ni owe ketho gik moko kata owe kwinyo nyamin mare. Kata kamano, kinde mang’eny gima ne nyathina dwaro ne en mana ni apenje gima nie pache kendo awinj kore ma awachne gimoro kaka, ‘Ooo, mano e gima ne otimore’ kata ‘Kare mano e kaka ineno wachno.’ Ka ang’iyo chien, aneno ni kapo ni dine awacho gima chal kamano, dine ageng’o ywaruok mang’eny e kinda kode.”—Kenji, Japan.\nRAWERA YIERO PUONJ MA BIRO CHIKO NGIMANE\nJonyuol mariek miyo nyithindgi ma rowere thuolo maber mar wacho gima nie pachgi\nTing’ maduong’ ma janyuol nigo, en puonjo rawera mondo chieng’ obed ng’at malong’o kendo ma nyalo dak kende. (Chakruok 2:24) Puonj ma kamano oriwo konyo rawera ng’eyo ni en ng’a—onyag kido mowinjore kendo ong’e chike modwaro luwo e ngimane. Kapo ni rawera momiyore luor kendo mong’eyo ng’ama en oromo gi tem moro, ok obi paro mana pek mobiro yudo kapo ni oweyo temno oloye. To obiro penjore bende penjo kaka magi: ‘An ng’a? Gin chike mage ma tayo ngimana? Ng’at ma luwo chikego nyalo timo nade e chal ma kama?’—2 Petro 3:11.\nMuma puonjowa wach moro e wi Josef, rawera ma ne omiyore luor kendo ma nong’eyo chike ma tayo ngimane. Kane chi Potifar ne chune mondo onind kode, Josef nodwoke kama: “Danyal nade timo richo maduong’ni, kendo ketho kuom Nyasaye?” (Chakruok 39:9) Kata obedo ni ne pok omi Jo-Israel chik ma kwero tim terruok, Josef nong’eyo kaka Nyasaye ne neno wachno. E wi mano, kuom wacho ni “danyal nade,” nonyiso ni norwako paro mar Nyasaye e wi wachno mobedo mare.—Jo Efeso 5:1.\nNyathini ma rawera bende gie sani yiero chike mabiro tayo ngimane. Mano en gima ber nikech chike ma en-go gadier ema biro konye loyo tembe mowuok kuom osiepene. (Ngeche 1:10-15) To komachielo, chike moyierogo be nyalo miyo otamre yie kodi seche moko. Kapo ni mano otimore, inyalo timo nade?\nTEM ANE TIMO KAMA: Kar ywari kode, inyalo nwoyone gima owachono. (“Akiya ka awinji maber. Itemo wacho ni. . . ”) Kae to ti gi penjo. (“Ang’o momiyo iwinjo kamano?” kata “Ang’o momiyo ing’ado wachno kamano?”) Tem ng’eyo gima nie chuny nyathini. We olerni gimomiyo oparo kamano. Kapo ni ywaruok nitie mana nikech uneno weche e yo mopogore to onge chik moro amora mokethi, inyalo weyo ne nyathini kore kata obedo ni ok iyie kode.\nOkang’ ma rawera kawo mondo oyier chike ma taye ok nyis mana ni odongo, to bende en okang’ makonyo ahinya e yo machielo. Muma owuon wacho ni Jokristo ok onego obed nyithindo matindo ma “yamo duto mag puonj tago ataga kendo rundo.” (Jo Efeso 4:14) Omiyo, mi rawera thuolo mar yiero chike ma taye kendo jiwe mondo omakre gi chikego.\n“Sama anyiso nyiga ni aikora winjo gima giwacho, ayudo ni gin be giyie winjo pacha kata obedo ni waparo mopogore. Atemo ahinya miyogi thuolo mondo giyier giwegi gima gidwaro luwo kar chunogi neno gik moko kaka aneno.”—Ivana, Czech Republic.\nCHUNG’ MOTEGNO, KATA KAMANO IKRI TIMO LOKRUOK MADWARORE\nMana kaka nyithindo matindo, rowere moko osepuonjore nwoyo ne jonyuolgi wach moro nyading’eny mondo jonyuolgi ool kendo otim kaka gidwaro. Ka mano jatimre e odi, tang’. Kata obedo ni timo kaka nyithindo dwaro nyalo kelo kuwe kuom kinde, mano puonjogi ni ywaruok ema miyo giyudo gima gidwaro. Yath en ang’o? Luw puonj mar Yesu ma wacho ni: “Wachu ka en ‘Ee,’ mondo osik mana ‘Ee’; to ka en ‘Ooyo,’ mondo osik mana ‘Ooyo.’” (Mathayo 5:37) Thothne, rowere ok bi yware kodi ka ging’eyo ni ichung’ motegno.\nTo komachielo, bed ng’at moikore timo lokruok madwarore. Kuom ranyisi, ka rawera kwayo ni chieng’ moro obiro duogo e ot molewo matin, inyalo yie wuoyo kode e wi wachno. Timo kamano ok nyis ni oloyi, to nyiso mana ni iluwo puonj mar Muma mawacho ni: “Weuru mondo bedou joma tur ong’ere.”—Jo Filipi 4:5, NW.\nTEM ANE TIMO KAMA: Wuouru kaka joot e wi seche ma nyithindo onego oduogie e ot kod e wi chike mamoko mag odu. We nyithindi one ni iikori winjo weche duto kapok ing’ado paro mogik. Roberto, wuoro modak e piny Brazil wacho ni: “Rowere onego one ni jonyuolgi oikore yie gi kwayo moro ka onge chik Muma mokethi.\nEn adier ni onge janyuol makare chuth. Muma wacho ni: “Waduto wachwanyore pile.” (Jakobo 3:2) Kapo ni ifwenyo ni nitie kama ibothie momiyo uywaru gi nyathini, kwaye ng’wono kanyo gi kanyo. Kuom timo kamano, iketo ne nyathini ranyisi maber mar bolruok kendo mano biro miyo oyud ka yotne kwayi ng’wono sama en be oboth.\n“Chieng’ moro kane wayware gi wuoda, naweyo mondo mirimba okuwe, kae to ne akwayo wuoda ng’wono nikech rogone. Mano ne okweye momiyo obedone mayot winja.”—Kenji, Japan.\n^ par. 3 Nyinge moko oloki e sulani.\nEre kaka nyalo bedo ni an be akelo ywaruok e kinda gi nyathina ma rawera?\nEre kaka anyalo tiyo gi weche ma apuonjora e sulani mondo ang’e kaka anyalo konyo nyathina ma rawera?\nAnyalo timo nade mondo awuo gi nyathina ma rawera maok wayware?\nPidho Rowere Kend kod Ngima mar Joot


Nahum 3 - Holy Bible [Luo Bible 2020] - (Nah 3)\nMano kaka nobed malit ne dala mopongʼ gi remo, dala mopongʼ gi miriambo, dala mopongʼ gi gige mecho, kendo dala mopongʼ gi gik moyaki mosiko ka chando ji!\nNochwade gi del malit, ka tiende geche magoyo koko, ka tiend farese maringo mamor matek, kendo ka geche maringo mag farese makakni ka mach!\nOganda lweny omonjogi, gi ligengni mamil, kendo gi tonge mag lweny mamil! Joma ohinyore e lweny ngʼeny, kendo ringre joma otho ochok mangʼeny, ringre joma othogo okadho akwana, kendo joma ringo chwanyore kuom ringre joma othogo.\nMagi duto timore nikech gombo mandhaga mar ochot, maywayo ji ire, en e chot ma jo-nyakalondo dhi ire, en ema ne oketo ogendini misumbinine kuom timbene mag chode kendo oywayo ji kuome gi timbene mag jwok.\nJehova Nyasaye Maratego wacho niya, “An gi sigu kodu. Abiro elo lepu maum wengeu. Abiro nyiso ogendini duto dugu, kendo pinjeruodhi biro neno wichkuot maru.\nAbiro bayi gi gik modwanyore kendo mochido, ka an kod chuny marach kodi, kendo abiro keti gima ji jaro.\nJi duto ma oneni biro ringi kawacho ni, ‘Nineve osepodho ere ngʼama noywage?’ Ere kama danwangʼie ngʼama nyalo hoyi?”\nIparo ni iber moloyo Thebes mane oger e tiend aora mar Nael, ka olwore gi pi? Aorano ema ne otene kaka ohinga molwore, pige to ne obedone ohinga motegno.\nJo-Kush gi Jo-Misri e kama nonwangʼie teko ma ok rum; jo-Put gi jo-Libya ne gin pinje kuom moko mane konye.\nTo kata kamano ne otere e twech, piny ma ok mare ma obedo misumba jomoko. Nyithinde ne ongʼad migepe matindo tindo e dho yore mag dalane. Ne ogo ombulu kuom jotende ma ruodhi, kendo joge madongo duto ne otwe gi nyororo.\nIn bende ibiro mer, ibiro pondo, kendo ibiro kwayo kar dak kuom jowasiki.\nMiechu mochiel motegno duto nochal mana gi yiende mag ngʼowu, machiego olemo mokwongo; ka oyieng-gi to olembgi lwar e dho jochiemo.\nNe jolweny magi; gin mana mon lilo! Dhorangeye mag dalani oyaw malich ni wasiki; mach osewangʼogi.\nKanuru pi ka kinde mar agengʼa pok ochopo, meduru keto ohinga obed motegno! Nywasuru lowo kendo chweyeuru motegno, mondo matafarego ugergo kuonde momukore mag ohinga obed motegno!\nMach biro wangʼou kanyo, ligangla biro ngʼadou matindo tindo, mitieku mana ka dede mar bonyo momonjo piny. Medreuru ameda mana ka dede, medreuru ka det bonyo!\nUsemedo jolok ohala magu, makoro githoth moloyo sulwe ma e polo, kendo kaka det bonyo chamo piny, e kaka giweyo piny duk bangʼe to gihuyo ma gia.\nJoritou chalo det bonyo, jotendu to chalo gi det bonyo mochokore mathoth kabiro, kendo piyo e kor ot ka piny ngʼich, to ka chiengʼ owuok to gihuyo gidhi kuma mabor maonge ngʼama ongʼeyo.\nYaye ruodh jo-Asuria, jotendu nindo otero; ruodhi mau onindo piny mondo giywe. Jogi to okere ewi gode maonge ngʼama nyalo chokogi.\nOnge gima nyalo chango adhondeni, ihinyori marach. Ji duto mowinjo wach man kuomi pamo lwetgi kuom podho mari, nimar ere ngʼama pok oneno sand ma ok rum mane isandogo ji?


Bible Verses On The Topic: Drugs -> Additional\nBeduru motang’ kurito, nikech jasiku ma Satan bayo kuonde duto ka sibuor magoyo asumbi, ka dwaro ng’ama dongam!\n1 Korintho 5:11\nOoyo, nakwerou mana ni kik uriwru kod ng’at muluongo ni owadu ka en ng’at ma terore, kata jagombo, kata ng’ama lamo nyiseche manono, kata mayanyo ji, kata jamer, kata jamecho. Ng’at ma kamano, kata mana chiemo kik uchiemgo.\nBende ne ok giloko chunygi giweyo nek, kata timbe juok, kata terruok, kata kuo, mane gisebedo ka gitimo.\n1 Petro 4:7\nGiko mar gik moko duto chiegni. Emomiyo, beduru mariek, kuritoru mondo uikru ni lemo.\nEmomiyo beduru motang’, ka parou bith. Keturu chunyu duto kuom gueth ma Yesu Kristo biro kelonu kuom ng’wonone ka obiro.\nLer mar taya ok nochak orieny kuomi, kata dwond wuon kisera gi dwond miaha ok nowinji kuomi kendo ng’ang’. Joohala magi ne gin joohala madongo e piny, bende ne iwuondo ogendini duto gi timbeni mag jwok.”\nne gimiyo Yesu divai moruw gi yath makueyo rem mondo omadhi to kane osebile, notamore madhe.\n1 Korintho 6:9-19\n Donge ung’eyo ni joketho ok noyud gueth mar Loch Nyasaye? Kik uwuondru, to nyaka ung’e ni jochode kata joma lamo nyiseche manono, kata joma terore, kata chwo materore gi chwo wetegi, kata jokuo, kata jogombo, kata jomer, kata joma ketho nying ji, kata jomecho, ok noyud gueth mar Loch Nyasaye. To kamano e kaka moko kuomu ne chalo! To koro osepwodhu kuom richo, kendo owalu ubed jo-Nyasaye, bende osemi ubet e winjruok gi Nyasaye e nying Ruoth Yesu Kristo, kendo kuom teko mar Roho mar Nyasachwa. Ng’ato nyalo wacho ni, “Anyalo timo gimoro amora ma ahero.” Ee, mano nyalo bedo adier, to kik igal ni gik moko duto mitimo gin gik mowinjore. Adier, anyalo wacho ni, “Anyalo timo gimoro amora mahero”, to ok anyal yie mondo gimoro amora oloka misumbane. Ng’at machielo bende nyalo wacho ni, “Chiemo en mar ich, kendo ich en mar chiemo.” Ee, to Nyasaye notiek gik moko ariyogo duto. To ringruok ok ochue ni terruok, to en mar Ruoth, kendo Ruoth en mar ringruok. Nyasaye nochiero Ruoth, kendo wan bende obiro chierowa gi tekone. Donge ung’eyo ni ringreu gin fuond Kristo? Koro dakaw fuond Kristo mondo alok fuond dhako ma jachode adier? Ooyo, mano ok nyalre! Koso ok ung’eyo ni ng’ama oriwore gi dhako ma jachode doko ringruok achiel kode? Muma wacho niya, “Ji ariyogo doko ringruok achiel.” To ng’ama oriwore gi Ruoth to doko chuny achiel kode. Beduru mabor gi terruok. Richo moko duto ma ng’ato timo ok keth ringre. Ng’ama terore to ketho ringre owuon. Koso ok ung’eyo ni ringreu en Hekalu mar Roho Maler modak e iu, mane Nyasaye omiyou? Un ok un mau uwegi, to un mag Nyasaye.\n1 Thesalonika 5:6-8\n Omiyo kik wanindi kata ji mamoko duto nindo, to wanenuru ka waritore maber. Joma nindo to nindo gotieno, kendo jomer bende mer gotieno. To wan, jogo mag odiechieng’, waritreuru ka waserwako yie gi hera kaka akor mar lweny, kendo ka waserwako geno mar warruok kaka ogut lweny.\n1 Thesalonika 5:6\nOmiyo kik wanindi kata ji mamoko duto nindo, to wanenuru ka waritore maber.\n Jatend kanyakla mar jo-Kristo en jarit tich Nyasaye, omiyo nyaka obed ng’at maonge ketho. Kik obed ng’ama jasunga, kata ma jamrima, kata ma jamer, kata ma ohero goruok, kata ng’ama ohero pesa. To nyaka obed ng’at mohero rwako welo, kendo mohero gik malong’o. Bende nyaka obed ng’at mabidhore, kendo ma jang’ad bura kare, kendo ma timbene ler, kendo mong’eyo ritore owuon.\nPar ni ji mondo ochiw luor ni joma nigi loch kod joma nigi teko, ka giwinjo wachgi kendo giikore tiyo tije mabeyo duto.\nKamano, nyaka a chakruok, Wach ne ni kod Nyasaye,\n Ng’ato ka ng’ato nyaka winj wach joma nigi teko mar loch, nimar teko duto wuok mana kuom Nyasaye, kendo joma nigi tekogo, Nyasaye ema oketo. Omiyo ng’ama tamore winjo wach joma nie loch to tamore winjo mana gima Nyasaye ema oketo. Ng’ato ang’ata matimo kamano nokel kum kuome owuon,\n1 Korintho 6:9-10\n Donge ung’eyo ni joketho ok noyud gueth mar Loch Nyasaye? Kik uwuondru, to nyaka ung’e ni jochode kata joma lamo nyiseche manono, kata joma terore, kata chwo materore gi chwo wetegi, kata jokuo, kata jogombo, kata jomer, kata joma ketho nying ji, kata jomecho, ok noyud gueth mar Loch Nyasaye.\nTo ka usenwang’o chandruok kuom kinde matin, to Nyasach ng’wono duto, ma oseluongou kuom Kristo e duong’ne mochwere, noduog chunyu, mi miu teko, kendo omiu chuny motegno, koketou e mise ma ok yiengni.\nAng’eyo malong’o ni Nyasaye mane ochako tich maber e chunyu biro dhi kode nyime nyaka chope chieng’ ma Yesu Kristo obiroe.\nNyasaye ma wuon geno opong’u gi mor duto kod kue nikech uyie kuome, mondo geno maru omedre mogundho kuom teko mar Roho Maler.\nEmomiyo ka koro oganda mang’ongo mar joneno opie molworowa ka bor polo kama, to wan bende waweuru ting’ duto kod richo maduodowa, kendo waringuru matek, kwanano ni ng’uech moseketwae.


Rumi 5 - Holy Bible [Luo Bible 2020] - (Rum 5)\nEmomiyo, kaka koro oseketwa kare kuom yie, wan gi kwe gi Nyasaye kuom Ruodhwa Yesu Kristo,\nTo ok mano kende, to wanamor bende kuom chandruok mwayudo, nikech wangʼeyo ni chandruok kelo kinda,\nto kinda kelo kido maber to kido maber kelo geno.\nTo geno ok kuod wiwa, nikech Nyasaye oseolo herane ei chunywa kuom Roho Maler, ma osemiyowa.\nNikech, e kinde mowinjore, kane pod ok wanyal, to Kristo notho ne joricho.\nOk en gima yot mondo ngʼato otho ni ngʼat makare; dipo nono ngʼato ditho ni ngʼat maber.\nKaka koro oseketwa kare kuom rembe, donge ibiro reswa chuth kendo moloyo e mirimb Nyasaye nikech En!\nNikech kane pod wan wasik Nyasaye to ne oketowa osiepene kuom tho mar Wuode, koro kaka wasebedo osiepene donge ibiro reswa moloyo nikech ngimane!\nTo ok mano kende, wamor bende kuom Nyasaye, nikech Ruodhwa Yesu Kristo, ma kuome oseketwa wabedo e winjruok gi Nyasaye.\nEmomiyo mana kaka richo nodonjo e piny nikech ngʼato achiel, kendo richono nokelo tho; e kaka tho nobiro kuom ji duto, nikech ji duto noketho,\nchutho richo ne ni e piny kane pok Chik obetie. To richo ok kwan kaka richo ka Chik onge.\nKata kamano, tho nobedo gi teko kuomgi chakre ndalo Adam nyaka ndalo Musa, kendo noloyo nyaka joma ne ok oketho chik kaka Adam, mane en kido mar Jal mane onego obi.\nMich mar Nyasaye ok chal gi timo richo. Nikech ka ji mangʼeny notho nikech timo richo mar ngʼat achiel, to nobedo maber manade ka ngʼwono mar Nyasaye kod mich manobiro kuom ngʼwono mar ngʼat achielno, ma en Yesu Kristo, nochiw mogundho ni ji mangʼeny.\nTo bende mich Nyasaye opogore gi gima richo mar ngʼat achiel nokelo. Bura nobiro nikech richo mar ngʼato achielno mokele kum, to richo mar ji mangʼeny nokelo ngʼwono mane omiyo ji duto obedoe e winjruok gi Nyasaye.\nEmomiyo mana kaka bayo yo mar ngʼato achiel nokelo kum ni ji duto, e kaka tim makare mar ngʼat achielno miyo ji duto bedo makare kendo yudo ngima.\nNikech kaka tamruok winjo wach mar ngʼat achiel nomiyo ji mangʼeny odoko joricho, e kaka winjo wach mar ngʼat achielno biro miyo iketo ji mangʼeny kare.\nTo Chik nomedi mondo richo omedre. To kama richo nomedoree, ngʼwono nomedoree moloyo,\nmondo kaka richo nobedo gi loch mokelo tho, e kaka ngʼwono bende obedie gi loch kuom tim makare, makelo ngima mochwere kuom Yesu Kristo Ruodhwa.


Comment: Re: Leave Prof Gyampo alone\nKukrukukru no gyae a, kekekeke no begyae! Bullshit!\nRe: Leave Prof Gyampo alone


1 Timotheo 4 - Holy Bible [Luo Bible 2015] - (1Tim 4)\nJopuonj mag miriambo ma parogi odinore ka gima owang’ gi nyinyo maliet nowuond ji,\nka gipuonjogi ni kik gikendi, bende ginikwergi mondo kik cham chiemo moko, ma Nyasaye ema ochweyo mondo joma oyie, kendo ong’eyo adiera, ocham gi erokamano.\nTo gik moko duto mane Nyasaye ochueyo beyo, kendo onge monego ji kuer, to onego chamgi kigoyo ni Nyasaye erokamano,\nnikech Wach Nyasaye gi lemo miyo gibedo maler.\nKa ipuonjo owete wechego, to inibed jatich maber mar Kristo Yesu, kendo weche mag yie kod puonj maber miseluwo nomi idongi.\nTo bed mabor gi sigendini manono mag pinyni maonge tiendgi. Bed kipuonjo timo timbe mowinjore gi luoro Nyasaye.\nIng’eyo ni ka ng’ato oketo chunye kuom tuke mag rieyo del, to mano konye mana e yore moko kende, to ka ng’ato oketo chunye kuom luoro Nyasaye, to mano konye e yore duto nikech okelone gueth e ngima ma sani, kendo e ngima mabiro bende.\nWachno en adier, kendo owinjore ji oyiego chuth.\nMano ema omiyo watiyo matek kendo wakedo, nikech wan gi geno kuom Nyasaye mangima, ma Jawar mar ji duto, to moloyo Jawar mar joma oyie.\nPuonj ji wechego, kendo chikgi,\nma ok iyie mondo ng’ato ochayi nikech itin. To bed ranyisi ni jo-Kristo, kuom weche miwacho, gi gik mitimo, kod hera miherogi ji, kendo kuom bedo jaadiera, bende kuom bedo ng’ama ler.\nKet chunyi kuom somo ni ji Wach Nyasaye, kendo kuom lando wach, kendo kuom puonjo ji, nyaka chieng’ moro abi.\nKik ijwang’ mich mar Roho mane iyudo kane okor wach kuomi e kinde mane jodongo oyieyoe luetgi kuomi.\nTim gigo gi chunyi duto mondo ji one kaka idongo e yore duto.\nTim kinda e wechego, kiritori iwuon, kendo kitimo gik mipuonjo. Kitimo kamano to iniresri iwuon, kendo nires joma winjo weche mipuonjo bende.\n1 Timotheo 4:5\n1 Timotheo 4:9\n1 Timotheo 4:11


Enjoy Best of African Jokes in English - funjokesjoy\nHome » Free Online Jokes » Regional Jokes » African Jokes\nEnjoy the best and most refreshing African Jokes in English on the net. You will just love these African jokes.\nEconomy Halloween jokes Amazon Alok Nath Cinema of the United States diwali message Cinema of India Computing Valentine's Day time Nath Human behavior new year message Food and drink English-language films rajnikanth jokes halloween humor diwali Neeraj Singhvi India honey bunny jokes love Fiction Indian films Alok alok nath jokes Film Culture Halloween Human Interest


2 Ruodhi 14 - Holy Bible [Luo Bible 2020] - (2Ru 14)\n2 Ruodhi 14\nE higa mar ariyo mar loch Jehoash wuod Jehoahaz ruodh Israel, Amazia wuod Joash ruodh Juda nobedo ruoth.\nNe en ja-higni piero ariyo gabich kane obedo ruoth kendo norito Jerusalem kuom higni piero ariyo gochiko. Min mare ne nyinge Jehoadin, nyar Jerusalem.\nNotimo gima kare e nyim Jehova Nyasaye, to ok kaka Daudi kwar mare notimo. Noluwo tim wuon mare Joash e gik moko duto.\nKata kamano kuonde motingʼore gi malo mag wangʼo misengini ne ok omuki, kendo ji nodhi nyime mana gi chiwo misengini kod wangʼo ubani mangʼwe ngʼar kanyo.\nBangʼ ka pinyruodhe nosegurore maber, nonego jotelo mane onego wuon mare mane ruoth.\nKata kamano ne ok onego yawuot jonekgo koluwo gima ondikie Kitap Chik mar Musa mane Jehova Nyasaye oketo mawacho niya, “Wuone ok nonegi nikech ketho mag nyithindgi, bende nyithindo kik negi nikech ketho mag wuonegi; to ngʼato ka ngʼato nonegi nikech richone owuon.”\nAmazia ema ne oloyo jolweny jo-Edom alufu apar e holo mar Chumbi kendo nomako Sela e lweny, moloko nyinge ni Jokthel, kendo pod iluonge kamano nyaka chil kawuono.\nBangʼ mano Amazia nooro joote ir Jehoash wuod Jehoahaz, ma wuod Jehu ruodh Israel, kosieme niya, “Bi warom wangʼ gi wangʼ.”\nTo Jehoash ruodh Israel nodwoko Amazia ruodh Juda gi ngero niya, “Kuth alii man Lebanon nooro wach ne yiend sida man Lebanon ni, ‘Yie ichiw nyari ne wuoda mondo okendi.’ To le moro mar bungu mowuok Lebanon nokadho kanyo monyono kuth aliino gi tiende.\nEn adier ni iseloyo jo-Edom kendo koro iwuoyo marach. Bed mamor kuom lochnino, to kik iwuogi e dala! Angʼo momiyo imanyo lweny mabiro tieki kaachiel gi jo-Juda duto?”\nKata kamano Amazia ne ok odewo, omiyo Jehoash ruodh Israel nomonje. Jehoash kod Amazia ruodh Juda ne joromo e lweny e dala mar Beth Shemesh man Juda.\nJo-Israel noloyo jo-Juda kendo ngʼato ka ngʼato noringo kochomo dalane.\nJehoash ruodh Israel nomako Amazia ruodh Juda, ma wuod Joash, ma wuod Ahazia e Beth Shemesh. Bangʼe Jehoash nodhi Jerusalem kendo nomuko ohinga mar Jerusalem chakre e dhoranga Efraim nyaka kama ohinga ogomogo; bor kama ne omuko ne romo fut mia abich gi piero ochiko gachiel.\nNokawo dhahabu gi fedha duto kod gik moko duto mane oyudo e hekalu mar Jehova Nyasaye kod mwandu duto mane ni e od ruoth, bende nokawo. Ji moko mano mako e lweny, bangʼe nodok e piny Samaria.\nTo kuom gik mamoko duto mane otimore e ndalo loch Jehoash, gi gik moko duto mane otimo kod teko mane okedogi Amazia ruodh Juda, donge ondikgi e kitepe mag weche ruodhi mag Israel?\nJehoash notho moyweyo gi kwerene kendo noyike Samaria gi ruodhi Israel kendo Jeroboam wuode nobedo ruoth kare.\nAmazia wuod Joash ruodh Juda nodak higni apar gabich bangʼ tho Jehoash wuod Jehoahaz ruodh Israel.\nTo weche mamoko mag loch Amazia, donge ondikgi e kitap weche ruodhi mag Juda?\nNegichikone obadho e Jerusalem mi oringo odhi Lakish, to negioro ji bangʼe Lakish ma onege kuno.\nNoduog ringre kotingʼ gi faras kendo noyike Jerusalem but kwerene e Dala Maduongʼ mar Daudi.\nEka jo-Juda duto nokawo Azaria mane hike apar gi auchiel mokete ruoth kar wuon mare Amazia.\nEn ema ne ogero kuonde mane omukore mag Elath, mi odwoke ne Juda bangʼ ka ruoth Amazia nosetho moike gi kwerene.\nE higa mar apar gabich mar Amazia wuod Joash ruodh Juda, Jeroboam wuod Jehoash ruodh Israel nobedo ruodh Samaria kendo nobedo ruoth kuom higni piero angʼwen gachiel.\nTimbene ne richo e nyim Jehova Nyasaye kendo ne ok olokore weyo yore mag richo mar Jeroboam wuod Nebat, mane omiyo jo-Israel otimo.\nEn ema ne odwoko tongʼ mag Israel chakre Lebo Hamath nyaka chop Nam mar Araba, kaluwore gi wach Jehova Nyasaye, ma Nyasach Israel, mane owacho koa e dho jatichne Jona wuod Amitai, mane janabi moa Gath Hefer.\nJehova Nyasaye noneno kaka joma ni Israel ne sandore malit, bedni ne gin wasumbini kata ok gin wasumbini; maonge ngʼama ne nyalo resogi.\nTo nikech Jehova Nyasaye ne pok owacho ni obiro golo nying jo-Israel e piny, nomiyo Jeroboam wuod Jehoash oresogi.\nTo kuom gik mamoko duto mane otimore e ndalo loch Jeroboam kod lochne e lwenje duto, kaachiel gi kaka noduogo Damaski kod Hamath mane ni e lwet Juda ne Israel; donge ondikgi e kitepe mag weche ruodhi mag Israel.\nJeroboam notho moyweyo gi kwerene, mane ruodhi mag Israel kendo Zekaria wuode nobedo ruoth kare.\n2 Ruodhi 14:1\n2 Ruodhi 14:2\n2 Ruodhi 14:3\n2 Ruodhi 14:4\n2 Ruodhi 14:5\n2 Ruodhi 14:6\n2 Ruodhi 14:7\n2 Ruodhi 14:8\n2 Ruodhi 14:9\n2 Ruodhi 14:10\n2 Ruodhi 14:11\n2 Ruodhi 14:12\n2 Ruodhi 14:13\n2 Ruodhi 14:14\n2 Ruodhi 14:15\n2 Ruodhi 14:16\n2 Ruodhi 14:17\n2 Ruodhi 14:18\n2 Ruodhi 14:19\n2 Ruodhi 14:20\n2 Ruodhi 14:21\n2 Ruodhi 14:22\n2 Ruodhi 14:23\n2 Ruodhi 14:24\n2 Ruodhi 14:25\n2 Ruodhi 14:26\n2 Ruodhi 14:27\n2 Ruodhi 14:28\n2 Ruodhi 14:29


Chokruok Maduong’ mar Joneno mag Jehova ma 2022\nChenro mar Puonjruok Muma\nWarwaki gi mor mondo ine chokruok maduong’ mar ndalo adek mar Joneno mag Jehova ma higani.\nNikech tuo mar COVID-19, chokruok ma higani ibiro ket e websaitwa mar jw.org. Ibiro ket programbego mos mos e dweche mag Julai kod Agost.\nProgramni Ineno Nono. Ok Ochuno ni Irijista kata ibed gi Akaunt.\nGik ma Wageno Neno Kendo Winjo\nProgram ma Tich Abich: Ibiro puonjori kaka hera nyalo miyo ibed gi kuwe e chunyi kendo ibed gi kuwe gi jomamoko. Ibiro neno bende gimomiyo puonj manie Muma ne joma nie kend, jonyuol, kod nyithindo nyalo konyo joot mondo odag gi kuwe.\nProgram ma Ngeso: Be en gima nyalore mondo ibed gi kuwe sama ituori, yore mag yuto obedoni matek, masiche oyudi, kata in gi pek mamoko? Ibiro neno vidio ma nyiso gik ma ji timo e piny mangima mondo gibed gi kuwe.\nProgram ma Jumapil: Be wanyalo bedo osiepe Nyasaye? To be wanyalo bedo osiepene ma onge okang’ moro amora ma wakawo koso nitie gima nyaka watim e ka wabed osiepene? Ibiro yudo dwoko mag penjogo sama ibiro gol twak ma wiye wacho ni, “Wanyalo Timo Ang’o Mondo Wabed Osiepe Nyasaye?”\nNe program duto mosechan kod vidio ma wuoyo e wi chokruogewa madongo.\nKAKA ITIYOGA GI CHIWO MA WAGOLO\nTudo Chokruok Maduong’ e TV kod Redio\nChokruok maduong’ ma 2020 ne one kitiyo gi intanet. Kata kamano, e piny Malawi gi Mozambique intanet ok yudrega mayot. Kare ere kaka owetewa gi nyiminewa manie pinjego noyudo chokruok maduong’no?\nOr ne ng'ato Or ne ng'ato Chokruoge Madongo ma Joneno mag Jehova Timo Higa ka Higa\nNe Chokruok Maduong’ ma 2022 ma Wiye Wacho ni “Dwaruru Kuwe”!\nCopyright © 2022 Watch Tower Bible and Tract Society of Pennsylvania. CHIKEWA | RITO WECHE


Bible in one year - Luo Bible 2015 - November 11\n1. Melkizedekno ne ruodh Salem, kendo ne en jadolo mar Nyasaye Manyalo Gik Moko Duto. Noromo gi Ibrahim kane Ibrahim dok dala koa loyo ruodhi, mi noguedhe.\n2. En ema ne Ibrahim omiye achiel kuom apar, mag gik moko duto mane omayo ruodhigo. To tiend nying mar Melkizedek gin ariyo: mokwongo en ni ‘Ruoth Makare’, to bende en ruodh Salem, tiende ni ‘Ruodh Kue’\n3. Onge wach moro mondiki ni en gi wuon kata min kata anywolane, kendo onge wach chakruok mar ndalone kata giko mar ngimane. En kaka Wuod Nyasaye. Osiko jadolo nyaka chieng’.\n4. Parieuru duong’ ma jali nigo, ka Ibrahim kwarwa ema ne omiye achiel kuom apar mag gik mabeyo mope!\n5. To chik ochiko nyikwa Lawi, ma gin joma tiyo tich dolo, mondo ochok achiel kuom apar mag gik moko kuom ogandagi, tiende ni gigol gigo kuom jo-Israel wetegi, kata obedo ni owetegigo bende gin nyikwa Ibrahim kamano.\n6. Melkizedek to ne ok en nyakwar Lawi, to kata kamano Ibrahim nomiye achiel kuom apar mag gik mope, mi noguedho kata mana Ibrahim, ng’at mane oyudo singruok mag Nyasaye!\n7. Ong’ere malong’o ni ng’ama duong’ ema guedho ng’ama tin.\n8. To korka jodolo, to waneno ni joka Lawi, ma gin joma yudo achiel kuom apar mag gik mokogo, gin joma tho. Korka Melkizedek to waneno ni ng’at mane oyudo achiel kuom apar, Muma wacho ni pod ngima.\n9. Chutho, wanyalo wacho ni kane Ibrahim ochulo achiel kuom apar, to kata mana Lawi nyakware, ma en ng’at mane onego oyud pok mar achiel kuom apar, bende nochulo pokno,\n10. nimar Lawi ne pod nie ringre Ibrahim kwar mare kane Melkizedek oromo gi Ibrahim.\n11. Chik mane omi jo-Israel notenore kuom tich dolo mar jo-Lawi. To ka dine bed ni tich dolo mar jo-Lawi ochopo tichne maonge gima orem, to onge gima dine mi jadolo moro machielo wuogi e kanyakla mar Melkizedek, to ok e kanyakla mar Harun.\n12. To ka kit tich dolo oloki, to mano nyiso ni chik bende nyaka loki.\n13. Awacho kamano nikech Jal mwawuoyo kuomeni, tiende ni ruodhwa, noa e dhoot moro ma ng’ato pok oaye mondo oti tich dolo kendo-mar-misango.\n14. Ong’ere malong’o ni Ruodhwa noa e dhood Juda. To kane Musa owuoyo kuom tich jodolo ne ok omulo nying dhood Juda.\n15. To tiend wachni medo nenore malong’o moloyo, ka jadolo machielo owuok machalo Melkizedek.\n16. Ne ok okete e tich dolo kaka chik pinyni dwaro, to nokete kuom teko mar ngima maonge gima nyalo ketho,\n17. mana kaka Muma wacho niya, “In jadolo nyaka chieng’ e kit tich dolo mar Melkizedek.”\n18. Chik machon osegol oko nikech oonge teko kendo ok onyal konyo gimoro,\n19. nimar Chik ne ok ochopo gima ne oketene. To geno manyien koro osekel, mamiyo wasudo machiegni gi Nyasaye.\n20. To bende mano ne ok otim maonge kuong’ruok. Kane oketi jo-Lawi e tich dolo, to kuong’ruok ne onge.\n21. Yesu to ne oket jadolo gi kuong’ruok, kaka Muma wacho ni, “Ruoth Nyasaye osekuong’ore, kendo ok nolokre ngang’ kuom wachne mawacho ni, ‘In jadolo nyaka chieng’.’ ”\n22. Mano omiyo singruok ma Yesu osiro ber moloyo singruok machon.\n23. Nitie wach moro machielo bende, jodolo ma jo-Lawi ne nyaka bed mang’eny, nikech kaka gin dhano matho, tho ne monogi siko e tichgi.\n24. Yesu to nigi tich dolo ma ok we ni ng’at moro machielo, nikech osiko nyaka chieng’.\n25. Kuom mano en gi teko mochwere mar reso jogo makadho kuome kasudo ir Nyasaye, nikech ongima nyaka chieng’ mondo okwanigi Nyasaye.\n26. To jadolo maduong’ ma kamano ema wadwaro, nikech oler, kendo oonge ketho; chilo moro onge kuome, bende osepoge kuom joricho, kendo oseting’e malo moyombo polo.\n27. Onge gima dimi otim misengni pile, kaka jodolo madongo moko kwongo timo misengni ma gipwodhogo richogi giwegi, to eka gitimo misengni mipwodhogo richo oganda. En to notimo misango dichiel kende, kane ochiwore en owuon ka misango.\n28. Chik Musa to keto dhano adhana manyap mondo obed jodolo madongo, to weche singruok mane Nyasaye okuong’orego mane obiro achien bang’ Chik, oketo Wuowi mosedoko ng’ama kare chuth jadolo maduong’.


Bible in one year - Luo Bible 2020 - January 19\n1. Jakobo nodak e piny Kanaan, kuma ne wuon-gi odakie.\n2. Ma e nonro mar joka Jakobo. Kane Josef ja-higni apar gabiriyo, nohero kwayo jamb wuon-gi ka en kaachiel gi owetene ma yawuot Bilha kod yawuot Zilpa ma magi gin monde wuon-gi. To Josef nonyiso wuon-gi timbe moko maricho ma owetene ne timo.\n3. Koro Israel nohero Josef moloyo yawuote mamoko, nikech en nyathi mane onywolne ka oseti, kendo nolosone law mar kandho maber.\n4. Kane owetene oneno ni wuon-gi ohero Josef moloyogi, negidoko mamon kode kendo ne ok ginyal wuoyo kode maber.\n5. Chiengʼ moro Josef noleko, kendo kane onyiso owetene lekno, to owetene nomedo bedo mamon kode.\n6. Nowachonegi niya, “Winjeuru kaka nende aleko:\n7. Ne watweyo cham manie puodho eka apoya nono wi cham mane asetweyo nochungʼ tir, ka wiye chambu olworo wi chamba kendo okulorene.”\n8. Owetene nowachone niya, “Iparo ni inyalo telonwa? Bende inyalo telonwa adier?” Kendo negimedo bedo mamon kode nikech lekneno kod gimane owachonegi.\n9. Eka Josef nochako oleko lek machielo, kendo nowacho ne owetene lekno. Nowachonegi niya, “Winjuru lek machielo manyoro aleko ni wangʼ chiengʼ gi dwe kod sulwe apar gachiel kulorena.”\n10. Kane onyiso wuon-gi kaachiel gi owetene, wuon-gi nokwede kendo owachone niya, “Ma en lek manade manyoro ilekoni? Iparo ni minu kod an kod oweteni nyalo biro kuloreni mondo omiyi duongʼ?”\n11. Owetene ne nyiego omako kode, to wuon-gi to ne okano wechego e chunye.\n12. Koro noyudo owete Josef kwayo jamb wuon-gi machiegni gi Shekem,\n13. eka Israel nowacho ne Josef niya, “Kaka ingʼeyo ni oweteni kwayo jamni machiegni gi Shekem; koro bi mondo aori irgi.” Josef nodwoke niya, “Mano ber.”\n14. Kuom mano nowachone niya, “Dhiyo kendo ineane ka oweteni dhi maber kod jamni, kendo iduogna wach.” Kamano nooro Josef koa e Holo mar Hebron. Kane Josef otundo Shekem,\n15. ngʼat moro noromo kode ka owuotho awuotha e thim mi openje niya, “Imanyo angʼo?”\n16. Nodwoke niya, “Adwaro owetena. Kinyisa kuma gikwayoe jambgi?”\n17. Ngʼatno nodwoke niya, “Gisewuok ka. Ne awinjo kagiwacho ni gidhi Dothan.” Kuom mano Josef noluwo bangʼ owetene kendo noyudogi machiegni gi Dothan.\n18. To ne ginene kapod en mabor, kendo kane pok ochopo irgi, negichano mondo ginege.\n19. Negiwacho e kindgi giwegi niya, “Neuru jalek lek cha biro!\n20. Biuru mondo wanege kendo wawite e bungu moro achiel kendo wawach ni le moro mager nyonege. Eka mondo wane gima lekne biro timone.”\n21. Kane Reuben owinjo ma notemo mondo ores Josef e lwet owetene. Nowachonegi niya, “Kik wanege.\n22. Kik uchwer remo moro amora, witeuru e bugo manie thim kaeni, to kik uket lwetu kuome.” Reuben nowacho mondo ores Josef kendo odwoke ir wuon-gi.\n23. Kuom mano kane Josef ochopo ir owetene ne gilonyo kandhone mane olos gi law maber kendo ma nengone tek,\n24. kendo ne gikawe mi giwite e bugo. Bugono ne ninono kendo pi ne onge e iye.\n25. Kane gibet gichiemo negineno oganda mar jo-Ishmael koa Gilead. Ngamia notingʼo gik mangʼwe ngʼar, gi mane-mane kod yiende moko, kendo negiterogi Misri.\n26. Juda nowacho ne owetene niya, “Ere ohala ma wabiro yudo ka wanego owadwa kendo wapando rembe?\n27. Biuru mondo wause ne jo-Ishmael kendo kik waket lwetwa kuome; nikech en owadwa, ringrewa kendo rembwa.” Owetege noyie giwachno.\n28. Kuom mano kane jo-ohala ma jo-Midian ochopo machiegni, owete Josef noywaye oko e bugo kendo nouse kuom shekel piero ariyo mar fedha ne jo-Ishmaelgo, mane otere Misri.\n29. Kane Reuben odok e bugo mane owit e Josef kendo oyudo ni Josef onge kanyo, noyiecho lepe.\n30. Nodok ir owetene mowachonegi niya, “Rawera cha onge kacha! Koro anyalo timo angʼo?”\n31. Eka negikawo kandho Josef, mi giyangʼo diel kendo ginyumo kandho Josef e remb diel.\n32. Ne gitero ne wuon-gi kandho Josef mane olos maber kendo ma nengone tek kagiwacho niya, “Ne wayudo kandhoni. Range ane maber ka en mar wuodi.”\n33. Israel nofwenyo kendo owacho niya, “Ma en kandho wuoda! Le moro mager nonege. En adier ni le mager onego Josef mokidhe matindo tindo.”\n34. Eka Jakobo noyiecho lepe, morwako pien gugru kendo noywago Josef wuode kuom ndalo mangʼeny.\n35. Yawuote kod nyige duto nobiro mondo ohoye, to notamore ahoya. Nowacho niya, “Ooyo, abiro ywago wuoda nyaka atho aluw bangʼe.” Kuom mano wuon-gi noywage.\n36. To jo-Midian nouso Josef e piny Misri ne Potifa, achiel kuom jotich mag Farao, jaduongʼ jorit od ruoth.\n1. E kindeno, Juda noweyo owetene kendo nodhi odak gi ja-Adulam ma nyinge Hira.\n2. Kuno Juda noromo gi nyar Shua ja-Kanaan mokendo kendo oriwore kode.\n3. Nomako ich kendo onywolo wuowi manochaki ni Er.\n4. Nochako omako ich kendo onywolo wuowi kendo nochake ni Onan.\n5. Nochako onywolo wuowi machielo kendo nochake ni Shela. Wuowini nonywolo ka en Kezib.\n6. Juda nokendone Er, wuode maduongʼ dhako kendo niluonge ni Tamar.\n7. To kata kamano, Er wuod Juda maduongʼ ne ngʼama timbene richo ahinya e nyim Jehova Nyasaye; kuom mano Jehova Nyasaye nonege.\n8. Eka Juda nowacho ne Onan wuode niya, “Kaw chi owadu kendo ibed kode kaka yuori mondo inywol kode nyithindo ichung godo wi owadu.”\n9. To Onan nongʼeyo ni nyithindogo ok bi bedo mage, kuom mano e sa asaya mane oriwore kod chi owadgino; ne oolo kothe oko e lowo mondo ne mi kik onywol nyathi ne owadgi.\n10. Gimane otimono ne gima kwero e nyim Jehova Nyasaye; kuom mano en bende Jehova Nyasaye nonege.\n11. Eka Juda nowacho ne Tamar chi wuode niya, “Dhi dag e od wuonu kaka dhako ma chwore otho nyaka chop Shela wuoda bed maduongʼ.” Nikech noparo niya, “En bende onyalo tho mana kaka owetene.” Kuom mano Tamar nodhi odak gi wuon mare.\n12. Bangʼ kinde moko, nyar Shua ma chi Juda notho. Kane Juda osetieko weche mag liel, nodhi nyaka Timna ir joma ne lielo yie rombege kendo nodhi gi Hira ja-Adulam ma osiepne.\n13. Kane owach ne Tamar ni kwar mare owuok dhi Timna ngʼado yie rombe,\n14. nolonyo lawe mar chola oko, moumore gi suka mondo olok kite eka ne odhi mobet e dhorangach madonjo Enaim, mantie e yo madhi Timna. Nikech noneno ni kata obedo ni Shela koro osebedo ngʼama duongʼ, to ne ok omiyego mondo obed chwore.\n15. Kane Juda onene, noparo ni en ochot nikech noumo wangʼe.\n16. Ka ok ongʼeyo ni mano chi wuode Juda nodhi ire kamane obetie bath yo kendo owachone niya, “Koro bi mondo wabed kodi e achiel.” To Tamar nopenje niya, “Ibiro miya angʼo ka wabedo kodi e achiel?”\n17. To Juda nodwoke niya, “Abiro oroni nyadiel magolo e kwethna.” To Tamar nomedo penje niya, “Ibiro singona angʼo kapok ioro nyadiendno?”\n18. To Juda nodwoke niya, “Singo mar angʼo ma idwaro?” To Tamar nodwoke niya, “Miya banglinino gi tonde kod luth manie lwetino.” Kuom mano Juda nomiyo Tamar chi wuode gigo kendo noriwore kode mi Tamar nomako ich kod Juda kwar mare.\n19. Bangʼ ka Tamar nosedhi, nogolo law mane oumore godo kendo ochako orwako lawe mar chola.\n20. Eka bangʼe Juda nooro osiepne ma ja-Adulam gi nyadiel mondo mi oduogne gige mane Tamar odhigodo, to osiepne ne ok oyudo Tamar.\n21. Nopenjo ji mane odak kanyo niya, “Ere ochot madhako mane obet e akek yo madhi Enaim cha?” To negidwoke niya, “Onge ochot ma dhako ka.”\n22. Eka nodok ir Juda kendo owachone niya, “Ok ayude. To ji modak kanyo ne owachona ni, ‘Onge ochot madhako ka.’ ”\n23. Eka Juda nowacho niya, “We obed gi gik mane asingonego, nono to ji biro nyierowa. To bende aseorone nyadiendno, to ok inyal yude.”\n24. Bangʼ dweche adek Juda noyudo wach niya, “Tamar chi wuode tim chode osemiyo wichkuot kendo kuom mano koro en gi ich.” Juda nowacho niya, “Goleuru oko kendo uwangʼe nyaka otho!”\n25. E kinde mane igolo Tamar oko, noorone kwar mare wach niya, “Wuon banglini gi tonde kod ludhni ema nomiya ich rang ane ka inyalo yudo wuon-gi.”\n26. Juda nofwenyo gigo, kendo owacho niya, “Dhakoni ja-adiera maloya, nikech ne ok amiye Shela wuoda mondo okende.” Kendo Juda ne ok ochako oriwore kode.\n27. Kane sa ochopo mondo onywolie, nofwenyo ni en kod rude ma yawuowi e iye.\n28. Kane oyudo onywol, lwet nyathi achiel nowuok oko; kuom mano jacholo nokawo usi makwar kendo otweyo e ngʼut lwedono ka owacho niya, “Ma ema ne okwongo owuok.”\n29. To kane nyathino odwoko lwete iye, owadgi machielo nowuok mi owacho niya, “Kama e kaka ithinyori oko!” Omiyo nochake ni Perez.\n30. Eka owadgi mane otwe usi e ngʼut lwete nowuok mi nochake nying ni Zera.\n11. Wer wende pak ne Jehova Nyasaye, mobet e kom lochne e Sayun; hul ni ogendini gik mosetimo.\n12. Nikech ngʼat machulo kuor kuom remo mochwer siko kaparo; ok owe mak odewo ywak joma hinyore.\n13. Neye kaka wasika sanda, yaye Jehova Nyasaye! Kecha kendo tingʼa igola e dhorangeye mag tho,\n14. mondo anyis pakni e dhorangeye mag Nyi Sayun, kendo abed mamor kuno nikech warruokni.\n15. Ogendini oselutore e buche ma gikunyo; tiendegi ogajore e tondegi ma gichokogo ji.\n16. Jehova Nyasaye ongʼere nikech adier mare; joma timbegi richo omoko e gik ma giloso gi lwetgi giwegi. Higaion. Sela\n17. Joma timbegi richo dok e bur matut, nyaka ogendini duto ma wigi wil gi Nyasaye.\n18. To jochan wiyi ok nowilgo ngangʼ kendo geno mar joma hinyore ok rum.\n19. Aa malo, yaye Jehova Nyasaye, kik iyie mondo dhano olochi; ne ni ogendini ongʼadnegi bura e nyimi.\n20. Gogi gi luoro, yaye Jehova Nyasaye; mi ogendini ongʼe ni gin mana dhano. Sela\n31. Kik nyiego maki gi ja-mahundu, kata wuotho e yore moro amora.\n32. Nimar Jehova Nyasaye ger gi jaricho to ogeno joma kare.\n33. Kwongʼ mar Jehova Nyasaye ni e od jaricho, to ogwedho dala ngʼat makare.\n34. Ojaro jojaro masungore to ochiwo ngʼwono ni joma obolore.\n35. Joma riek yudo luor kaka girkeni to joma ofuwo enonyis wichkuotgi ayanga.\n1. Odiechiengʼno Yesu nowuok e ot mi nobet e dho nam.\n2. Nikech oganda maduongʼ nochokore molwore, nodonjo ei yie mi obetie, ka ji duto to ochungʼ oko e dho nam.\n3. Eka nonyisogi gik mangʼeny e yor ngeche, kowacho niya, “Japur moro nodhi chwoyo kodhi.\n4. Kane oyudo ochwoyo kodhi, kodhi moko nolwar e dir yo, kendo winy nobiro mochamogi duto.\n5. Kodhi moko nolwar kuonde motimo lwendni, ma lowo operoree, mine gitwi piyo piyo nikech lowo ne thany thany.\n6. To ka chiengʼ nowuok, chamgo nowangʼ kendo nikech ne gionge tiendegi, ne gitwo.\n7. Kodhi moko nolwar e kind kudho, to kudhogo nodongo, mine githungʼo chamgo.\n8. To kodhi moko to nolwar e lowo maber, mine gitwi kendo gichiego cham; moloyo kaka nochwoyo, moko nyadi mia, moko nyadi piero auchiel kata nyadi piero adek.\n9. Ngʼat man-gi ite mar winjo wach mondo owinji.”\n10. Jopuonjrene nobiro ire mopenje niya, “Angʼo momiyo iwuoyo gi ji gi ngeche?”\n11. Nodwokogi niya, “Un osemiu rieko mar ngʼeyo tiend gik mopondo mag pinyruodh polo, to gin ok osemigi.\n12. Ngʼat man-go nomedne mi nobed gi gik mogundho; to ngʼat ma ongego kata mano ma en-go nomaye.\n13. Gimomiyo awuoyo kamano kodgi gi ngeche en ni mondo: “Kik ginee kata obedo ni gineno; kik gingʼe tiend wach kata obedo ni giwinjo.\n14. Kuomgi ema wach mokor mar Isaya chopo kare kowacho niya, “ ‘Ubiro siko kuwinjo weche miwacho to wach ok nodonjnu ngangʼ; Ubiro siko kungʼicho to ok unune gimoro.\n15. Nikech chuny jogi osedinore; gisedino itgi, kendo gisemiyo wengegi. Nono to dipo ka wengegi oneno, kendo itgi owinjo wach; mi chunygi ofwenyo tiend weche, kendo gidwog ira mi achang-gi.’\n16. Un to ogwedh wengeu nikech gineno, itu bende nikech giwinjo wach.\n17. Nimar awachonu adier ni jonabi gi joma kare mangʼeny nogombo neno gik muneno, to ne ok ginene, kendo winjo gik muwinjogi, to ne ok giwinjo.\n18. “Koro winjuru tiend ngero mar jakomo,\n19. Ka ngʼato owinjo wach mar pinyruoth to ok owinjo tiende, ngʼat marach biro kendo yudho gima okom e chunye mi dhigo. Mano e kodhi mane ochwoyo e dir yo.\n20. To kodhi mane ochwo kuonde motimo lwanda ochungʼ kar ngʼama winjo wach kendo rwake sano gi mor.\n21. To nikech oonge gi tiendene, obet kuom kinde machwok kende. Ka chandruok gi sand obiro nikech Wach Nyasaye, to opodho piyo piyo nono.\n22. Kodhi mane olwar e kind kudho to ochungʼ kar ngʼat mawinjo wach, to parruok kuom ngima mar pinyni gi wuond ma mwandu kelo thungʼo wachno kendo mone nyak.\n23. To kodhi mane olwar e lowo maber ochungʼ kar ngʼat mawinjo wach kendo make, mi ochieg cham mangʼeny mohingo kodhi mane okomgo nyadi mia, nyadi piero auchiel kata nyadi piero adek.”\n24. Yesu nogoyonegi ngero machielo kama: “Pinyruodh polo chalo gi ngʼat mane okomo kodhi maber e puothe.\n25. To kane oyudo ji duto nindo, jasike nobiro mopidho buya e dier ngano, bangʼe to odhi.\n26. Ka ngano nodongo moiko wiyegi to buya bende nochako limbo.\n27. “Jotij wuon puodho nobiro ire mowachone ni, ‘Jaduongʼ, donge ne ikomo kodhi mabeyo lilo e puothi? Ka kamano to buya to oa kure?’\n28. “Nodwoko ni, ‘Jasigu ema notimo ma.’ “Jotich nopenje ni, ‘Diher mondo wadhi wapudhgi oko?’\n29. “To nodwoko ni, ‘Ooyo, kik utim kamano nikech seche ma upudho buyago unyalo pudho ngano bende kaachiel kodgi.\n30. Wegiuru gitwi kaachiel giduto nyaka chiengʼ keyo. Ka kindeno ochopo to ananyis jokeyo mondo okuong ochok buya kendo otwegi pidhe pidhe mondo owangʼ-gi; eka bangʼe gichok ngano kendo gikel gikan e decha.’ ”


Ngeche 14 | Bible e Intanet | New World Translation\nChuny ng’ato ong’eyo lit mowinjo (10)\nYo ma nenore ni ber nyalo kelo tho (12)\nNg’at ma riekone tin yie gi gimoro amora (15)\nJamoko nigi osiepe mang’eny (20)\nChuny mokuwe miyo del bedo mangima (30)\n14 Dhako mariek gero ode,+To dhako mofuwo muke gi lwetene owuon. 2 Ng’at ma wuotho tir oluoro Jehova,To ng’at ma yorene obam ochaye. 3 Ludh sunga nie dho ng’at mofuwo,To dho jo mariek biro ritogi. 4 Ka ma dhok ongee, kul ler,To kuom tekre ruath, keyo bedo mang’eny. 5 Janeno madier ok riambi,To janeno ma riambo wacho miriambo lilo.+ 6 Ja ajara manyo rieko to ok oyudi,To ng’eyo biro mayot ne ng’at ma winjo tiend wach.+ 7 Bed mabor gi ng’at mofuwo,Nimar onge ng’eyo ma ibiro yudo e dhoge.+ 8 Rieko nyiso ng’at ma winjo tiend wach yo modhiye,To fup jo mofuwo e ma wuondogi.*+ 9 Jo mofuwo ok dew ketho chik,* ginyiero anyiera,+To jo matir oikore loso wach. 10 Chuny ng’ato e ma ong’eyo lit mowinjo,Kendo ng’at machielo ok nyal ng’eyo mor ma en-go. 11 Od jaricho ibiro muki,+To hema mar ng’at matir biro chung’ motegno. 12 Nitie yo ma nenore ni ber e wang’ dhano,+To gikone otere e tho.+ 13 Kata sa ma ng’ato nyiero, chunye nyalo bedo gi lit,Kendo mor nyalo lokore kuyo. 14 Ng’at ma wiye tek biro yudo pok kaluwore gi yore,+To ng’at maber yudo gueth kaluwore gi timbene.+ 15 Ng’at ma riekone tin yie gi gimoro amora,To ng’at mariek paro ka pok okawo okang’ moro amora.+ 16 Ng’at mariek otang’ kendo owere gi richo,To ng’at mofuwo wiye tek kendo omuomore. 17 Ng’at ma iye wang’ piyo timo gik mofuwo,+To ng’at ma paro weche matut ji osin-go. 18 Ng’at ma riekone tin noyud fuwo kaka pokne,To ng’at mariek isidhone osimbo mar rieko.+ 19 Jo maricho biro kulore e nyim jo mabeyo,Kendo joricho biro kulore e dho rangeye mag jo makare. 20 Ng’at modhier kata jabute osin kode,+To jamoko nigi osiepe mang’eny.+ 21 Ng’at ma ochayo nyawadgi timo richo,To ng’at ma kecho jachan mor.+ 22 Donge jo ma chano gik maricho lalga nono? To jo ma paro timo gik mabeyo yudo ng’wono* gi adiera.+ 23 Tiyo gi kinda e ma kelo ohala,To wuoyo awuoya kelo dhier.+ 24 Mwandu e osimbo mar jo mariek,Timbe jo mofuwo gin mana fuwo lilo.+ 25 Janeno madier reso ngima ji,To janeno ma riambo wacho miriambo lilo. 26 Ng’at ma oluoro Jehova nigi geno madier,+Kendo kanyo e ma nyithinde biro ringoe.+ 27 Luoro Jehova e soko mar ngima,Oresi e obadho mag tho. 28 Ruoth ma joge ng’eny e ma nigi duong’,+To ruoth ma onge ji biro podho. 29 Ng’at ma tero mirimbe mos ong’eyo pogo weche,+To ng’at ma ok hore elo mana fupe.+ 30 Chuny mokuwe miyo del bedo mangima,To nyiego miyo choke tow.+ 31 Ng’at ma sando ng’at modhier ochayo Jachuechne,+To ng’at ma kecho jachan, miye duong’.+ 32 Richo e ma biro goyo jaricho piny,To ng’at makare yudo kar buok e timne matir.+ 33 Rieko yueyo mos e chuny ng’at ma winjo tiend wach,+To ka en e kind jo mofuwo nyaka ohulre. 34 Tim makare ting’o oganda malo,+Richo to kelo wich-kuot ne ji. 35 Ruoth mor gi jatich mariek,+To obedo gi mirima gi jatich ma kelo wich-kuot.+\n^ Kata nyalo bedo, “To jo mofuwo wuondo jomoko gi fupgi.”\n^ Kata, “Jo mofuwo jero kar tieko ywaruok.”\n^ Kata, “hera mosiko.”


Tich Joote 17 - Holy Bible [Luo Bible 2020] - (TiJo 17)\nKane gisekalo Amfipoli gi Apolonia, ne gitundo Thesalonika, kuma ne nitie sinagogi moro mar jo-Yahudi.\nKaka Paulo ne jatimo pile, ne odonjo e od lemono, kendo kuom Sabato adek moluwore, nopimo kodgi wach kuom weche mondiki e Muma.\nNoleronigi tiendgi kendo nomiyo gingʼeyo gadiera ni Kristo ne nyaka sandi eka bangʼe ochier oa kuom joma otho. Nowachonegi niya, “Yesu ma ayalonuni e Kristo.”\nJomoko kuom jo-Yahudi ne wach oywayo kendo ne giyie mi giluwo Paulo gi Sila, mana kaka jo-Yunani moluoro Nyasaye mathoth kaachiel gi mon moko mongʼere bende noyie.\nTo kane ok giyudogi, ne giywayo Jason kod jowete moko e nyim jotend dalano. Negigoyo koko kagiwacho niya, “Jok mosekelo chandruok e piny kuonde duto koro osechopo ka,\nkendo Jason-ni ema oserwakogi e ode. Giduto gidagi luwo chike Kaisar, kagiwacho ni nitie ruoth machielo, miluongo ni Yesu.”\nKane giwinjo wechegi, oganda mane osechokore kanyo kod jotelo mag dalano nogoyo koko.\nJotelogo noketo ne Jason gi joge mamoko nengo mar singruok ni ok ginichak gikel koko kendo, bangʼe ne giweyogi gidhi.\nKane piny oimore, jowete nooro Paulo gi Sila Berea. Kane gichopo, negidonjo e sinagogi mar jo-Yahudi.\nTo jo-Berea ne nigi kido maber moloyo jo-Thesalonika, nikech negirwako wach gi chuny mamor, kendo neginono Ndiko pile ka pile, mondo gine ane ka gik mane Paulo wacho gin adier.\nJo-Yahudi mathoth noyie, kaachiel gi mon mathoth ma jo-Yunani mongʼere, kod jo-Yunani mangʼeny machwo.\nKa jo-Yahudi manodak Thesalonika nowinjo ni Paulo ne yalo wach Nyasaye Berea, negidhi kuno bende, kendo negichoko oganda mondo ochak koko, ka giketho chuny ji.\nJowete nooro Paulo e dho nam ma ok odeko, ka Sila gi Timotheo to jodong Berea.\nJoma ne odhi gi Paulo notere nyaka Athene, bangʼe negidok Berea mi ginyiso Sila gi Timotheo yo mane ginyalo chopogo ir Paulo mapiyo.\nKane Paulo pod rito Sila gi Timotheo Athene, chunye nosin kane oneno kaka jo-dalano noketo chunygi kuom lamo kido mag nyiseche manono.\nOmiyo nowuoyo kod jo-Yahudi gi jo-Yunani moluoro Nyasaye e sinagogi. Bende pile pile nowuoyo gi ji mane budho e chiro e dalano.\nJorieko moko mag Epikurio kod Stoiko nochako mino kode wach. Moko kuomgi nopenjo niya, “Angʼo ma jawach thoreni temo wacho?” To moko nowacho niya, “Chal ka gima oyalo kuom nyiseche moko ma welo.” Negiwacho kamano nikech Paulo ne yalo kuom Yesu kendo kuom chier.\nEka ne gikawe mi gidhi kode kar romo margi miluongo ni Areopago, bangʼe gipenje niya, “Donge dinyiswae tiend puonj manyien mikelo kaeni?\nIsako itwa gi puonj manyien mapok wawinjo, omiyo wadwaro ngʼeyo tiendgi.”\n(Jo-Athene duto kod jopinje mamoko mane odak kanyo nohero ketho sechegi kanyo ka gigoyo mbaka kendo giwinjo paro gi rieko manyien.)\nEka Paulo nochungʼ e nyim chokruok mane ni ei Areopago mochako wuoyo kowacho niya, “Un jo-Athene, ayudo ni un joma ohero lemo e ngimau duto.\nNikech kane awuotho kalworora ka anono malongʼo kuondeu mag lemo, to ne ayudo nyaka kendo mar misango mondikie niya, ‘Ne nyasaye ma ok ongʼe’. Koro gima ulamo kaka gima ok ongʼe ema adwaro yalonu.\n“Nyasaye mane ochweyo piny kaachiel gi gik moko duto manie iye en Ruodh polo gi piny, kendo ok odak ei hekalu ma oger gi lwet dhano,\nbende ok tine gi lwet dhano ka gima odwaro gimoro kuom dhano nikech en owuon ema ochiwo ne dhano, ngima gi muya mi yweyo kod gik moko duto.\nKoa kuom dhano achiel, nochweyo ogendini duto mag ji, mondo gipongʼ piny duto, kendo en ema oketo ni ngʼato ka ngʼato kar romb higni monego odag-go e piny, kod kuonde monego gidagie.\nNyasaye notimo ma mondo ji obed gi chuny madware kendo mondo kanyalore to gichop kuma entie, mi giyude, kata obedo ni ok en mabor kodwa.\n“Ka wan koth Nyasaye kamano, to koro ok onego wapar ni Nyasaye chalo gi dhahabu kata gi fedha kata kidi, ma gin mana kido ma dhano oloso kendo oketo gi pache.\nKane jogo owinjo ka Paulo wuoyo kuom wach chier aa kuom joma otho, moko kuomgi nojare, to moko to nowachone niya, “Wabiro dwaro mondo iwuo kodwa kendo e wachni.”\nEka Paulo nowuok moweyo joburago.\nJi moko manok nodok kor Paulo, mi giyie kuom Kristo. Achiel kuom joma noyie ne en Dionusio, mane en jabuch Areopago, gi dhako moro ma nyinge Damaris, kod ji mamoko manok.\nTich Joote 17:1\nTich Joote 17:2\nTich Joote 17:3\nTich Joote 17:4\nTich Joote 17:6\nTich Joote 17:7\nTich Joote 17:8\nTich Joote 17:9\nTich Joote 17:10\nTich Joote 17:11\nTich Joote 17:12\nTich Joote 17:13\nTich Joote 17:14\nTich Joote 17:15\nTich Joote 17:16\nTich Joote 17:17\nTich Joote 17:18\nTich Joote 17:19\nTich Joote 17:20\nTich Joote 17:21\nTich Joote 17:22\nTich Joote 17:23\nTich Joote 17:24\nTich Joote 17:25\nTich Joote 17:26\nTich Joote 17:27\nTich Joote 17:29\nTich Joote 17:32\nTich Joote 17:33\nTich Joote 17:34


Yesu Yalo Galili Kendo Otiego Jootene | Ngima mar Yesu\nSULA MAR 49\nYesu Yalo Galili Kendo Otiego Jootene\nMATHAYO 9:35–10:15 MARIKO 6:6-11 LUKA 9:1-5\nYESU YALO GALILI KENDO\nYESU ORO JOOTENE MONDO GIDHI GIYAL\nYesu osebedo ka yalo gi kinda ahinya kuom higni ma dirom ariyo kama. Be koro onego oduok kindane mar yalo chien? Ooyo. Oyalo e okang’ momedore kuom “wuotho e taonde gi gwenge duto [mag Galili] kopuonjo e sunagokegi, kendo koyalo wach maber mar Pinyruoth, kendo kochango kit tuoche duto kod kit midekre duto.” (Mathayo 9:35) Gik moneno miyo obedo gadier ni tij yalo onego otim e okang’ momedore ahinya. Kata kamano, ere kaka obiro chopo mano?\nSama Yesu wuotho koyalo, oyudo joma onego oho chunygi gi wach Nyasaye. Ngima jogo ni kama rach kendo gike mana ka rombe ma onge jakwath. Yesu kecho jogo, kendo owacho ne jopuonjrene niya: “Adier, tij keyo duong’, to jotich e ma nok. Omiyo, kwauru Ruodh keyo mondo oor jotich e keyone.”—Mathayo 9:37, 38.\nYesu ong’eyo gima biro konyo. Oluongo jootene 12 kae to oketogi e grube auchiel mag joyalo moting’o ji ariyo-ariyo. Bang’ mano, ochikogi kama: “Kik udhi e ndara mar ogendni mamoko kendo kik udonj e taon moro amora mar Samaria, to kar mano sikuru ka udhi ir rombe molal mag od Israel. Sama udhi, yaluru ka uwacho niya: ‘Pinyruodh polo osekayo machiegni.’”—Mathayo 10:5-7.\nPinyruoth ma onego giyal wachne e ma Yesu nowuoyoe e lamone mar ranyisi. Sama giyalo ni “Pinyruodh polo osekayo machiegni” mano nyiso ni Yesu Kristo ma e Ruoth ma Nyasaye oseyiero, nitie. Kata kamano, ere kaka ji biro yie ni adier jopuonjrene gin joma oor mondo oyal wach sirkal mar Pinyruodhno? Yesu miyogi teko mar chango joma tuo kendo chiero joma otho, ka gitimo kamano ma onge chudo moro amora. To ere kaka jootego biro yudo dwarogi mag ringruok, kaka chiembgi mapile?\nYesu nyiso jopuonjrene ni kik giting’ gik ringruok sama gidhi e tijgi mar yalo. Ok onego giting’ dhahabu, fedha, kata mula e gikgi mag ting’o pesa. Ok onego giting’ kata mana ofuko mar chiemo, kata lewni ma iye, kata wuoche. Nikech ang’o? Yesu singonegi kama: “Jatich owinjore oyud chiembe.” (Mathayo 10:10) Joma gidhi yudo morwako wach ma giyalo biro konyogi gi gik ringruok ma gichando. Yesu wachonegi niya: “Ka udonjo e ot moro amora, beduru kanyo nyaka ua.”—Mariko 6:10.\nBende, Yesu nyisogi weche monego giluw sama gichopo e od ng’at ma gidwaro yalone wach Pinyruoth. Owachonegi kama: “Sama udonjo e ot, mosuru joodno. Ka odno owinjore, to kuwe maru mondo obed kuome; to ka ok owinjore, to kuwe maru mondo oduognu. Kamoro amora ma ng’ato ok orwakoue kata ok owinjoe wecheu, sama uwuok e odno kata e taondno, teng’uru buch tiendeu.”—Mathayo 10:12-14.\nTaon, kata gweng’ mangima nyalo tamore winjo wach ma giyalo. Ang’o ma biro timore ne taon kata gweng’ ma kamano? Yesu nyiso ni kum mager biro yudo joma kamago. Olero niya: “Adier awachonu ni, kum mar piny Sodom gi Gomora nobed ma berberie moloyo mar taondno e Chieng’ Bura.”—Mathayo 10:15.\nEn karang’o ma Yesu chako yaloe e alwora mar Galili kendo, to ofwenyo ni ngima ji chalo nade?\nEre kaka Yesu oro jootene 12, to ochikogi gi weche mage?\n‘Pinyruoth osekayo machiegni’ e yo mane?